IZJAVA O OBRADI PODATAKA U MARKETINŠKE SVRHE („IZJAVA O MARKETINGU“)

Izjava o marketingu se odnosi na kompjuterski program Kaspersky Safe Kids for Mac („Softver“).

Svi izrazi korišćeni u ovoj Izjavi imaju značenje kao što je definisano u Ugovoru o licenci za krajnjeg korisnika (EULA) u okviru klauzule „Definicije pojmova“.

Pažljivo pročitajte uslove ove Izjave o marketingu, kao i dokumente koje pominje ova Izjava o marketingu, pre nego što istu prihvatite. Ako se Softver koristi u preduzeću ili na Računaru koji koristi više osoba, Vi morate da se postarate da te osobe razumeju i prihvataju uslove Izjave o marketingu pre početka obrade podataka.

Zaštita i obrada podataka
Nosilac prava postupa sa podacima koje dobije od Krajnjeg korisnika u okviru ove Izjave o marketingu u skladu sa Politikom privatnosti Nosioca prava objavljenom na sledećoj adresi: www.kaspersky.com/Products-and-Services-Privacy-Policy.

Svrhe obrade podataka
Nosilac prava obrađuje podatke u marketinške svrhe u skladu sa ovom Izjavom o marketingu sa sledećim namerama:
⁃ Da bi poboljšao kvalitet, izgled i radne karakteristike Softvera, proizvoda, usluga i infrastrukture Nosioca prava, i to analiziranjem doživljaja, interakcija i nivoa zadovoljstva korisnika Softverom;
⁃ Da bi Vam nudio bezbednosna rešenja koja najviše odgovaraju Vašim potrebama;
⁃ Da bi Vam pružao relevantan sadržaj i oglašavanje koji su povezani sa proizvodima, rešenjima i uslugama Nosioca prava;
⁃ Da bi formirao kategorije grupa korisnika na osnovu određenih parametara i da bi tim grupama pružao relevantne informacije o održavanju nivoa zaštite, marketinške ponude i promotivne materijale koji su povezani sa proizvodima, rešenjima i uslugama Nosioca prava.

Obrađeni podaci
Određeni podaci koji se obrađuju u okviru ove Izjave o marketingu mogu da se smatraju ličnim podacima prema zakonima nekih zemalja. Uz Vaš pristanak, sledeći podaci će se redovno automatski slati Nosiocu prava u okviru ove Izjave o marketingu:
• Informacije o operativnom sistemu (OS): verzija operativnog sistema, verzija servisnog paketa operativnog sistema, tip operativnog sistema, izdanje operativnog sistema, proširene informacije o izdanju operativnog sistema, vrsti proizvoda operativnog sistema, broju bitova.
• Informacije o aplikaciji: puna verzija aplikacije, ID lokalizacije aplikacije, ID aplikacije, tip aplikacije u skladu sa referencom Kaspersky Security Network;
• Informacije o instalaciji aplikacije: datum instalacije aplikacije, jedinstveni ID instalacije aplikacije, tip instalacije, puno ime partnera, ID verzije u PPCS-u.
• Informacije o računaru: jedinstveni ID računara na koji je instalirana aplikacija, tip uređaja, model uređaja.

Vaš izbor učešća
Vi samostalno odlučujete da li želite da se podaci redovno automatski šalju Nosiocu prava u okviru ove Izjave o marketingu. Vi u svakom trenutku možete da povučete svoj pristanak u podešavanjima Softvera, kao što je opisano u Korisničkom priručniku.

© 2018 AO Kaspersky Lab. Sva prava zadržana.
