Kaspersky Safe Kids for Mac VÉGFELHASZNÁLÓI LICENCSZERZŐDÉS

KASPERSKY LAB VÉGFELHASZNÁLÓI LICENCSZERZŐDÉS („LICENCSZERZŐDÉS”)

A SZOFTVER HASZNÁLATA ELŐTT GONDOSAN TANULMÁNYOZZA ÁT AZ ALÁBBI LICENCSZERZŐDÉST.

A JELEN LICENCSZERZŐDÉS MEGKÖTÉSÉHEZ ÖNNEK NAGYKORÚNAK KELL LENNIE. HA MÉG KISKORÚ, KÉRJE MEG AZ EGYIK SZÜLŐJÉT VAGY TÖRVÉNYES GONDVISELŐJÉT, HOGY OLVASSA EL ÉS FOGADJA EL A JELEN LICENCSZERZŐDÉST AZ ÖN NEVÉBEN. A SZÜLŐJÉNEK/SZÜLEINEK, ILLETVE A SZÜLŐI FELÜGYELETI JOGGAL RENDELKEZŐ SZEMÉLY(EK)NEK EL KELL FOGADNIA/FOGADNIUK A JELEN LICENCSZERZŐDÉST AZ ÖN NEVÉBEN, ÉS TELJES FELELŐSSÉGET KELL VÁLLALNIUK A VÉGFELHASZNÁLÓT TERHELŐ, A JELEN LICENCSZERZŐDÉS FELTÉTELEI SZERINTI KÖTELEZETTSÉGEKET ILLETŐEN.

A SZOFTVER FUTTATÁSÁVAL, A LICENCSZERZŐDÉST TARTALMAZÓ ABLAKBAN LÁTHATÓ ELFOGADÁST JELZŐ GOMBRA TÖRTÉNŐ KATTINTÁSSAL VAGY A MEGFELELŐ JEL(EK) BEVITELÉVEL KIJELENTI, HOGY ÖN FELNŐTT, SAJÁT VAGY GYERMEKE NEVÉBEN ELFOGADJA A JELEN LICENCSZERZŐDÉST, TOVÁBBÁ TELJES KÖRŰ FELELŐSSÉGET VÁLLAL MINDEN OLYAN KÖTELEZETTSÉGÉRT, AMELY A JELEN LICENCSZERZŐDÉS FELTÉTELEI ÉRTELMÉBEN HÁRUL A VÉGFELHASZNÁLÓRA.
A SZOFTVER FUTTATÁSA, A LICENCSZERZŐDÉST TARTALMAZÓ ABLAKBAN LÁTHATÓ, ELFOGADÁST JELZŐ GOMBRA TÖRTÉNŐ KATTINTÁS VAGY A MEGFELELŐ JEL(EK) BEVITELE EGYÚTTAL AZT IS JELENTI, HOGY ÖN FELTÉTEL NÉLKÜL ELFOGADJA A JELEN LICENCSZERZŐDÉSBEN FOGLALT FELTÉTELEKET, TOVÁBBÁ FELJOGOSÍTJA ÖNT ARRA, HOGY A JELEN LICENCSZERZŐDÉS FELTÉTELEIVEL ÖSSZHANGBAN HASZNÁLJA A SZOFTVERT.

HA ÖN NEM ÉRT EGYET A JELEN LICENCSZERZŐDÉSBEN FOGLALT FELTÉTELEKKEL, ILLETVE NEM NAGYKORÚ, SZAKÍTSA MEG A SZOFTVER TELEPÍTÉSÉT ÉS/VAGY TÖRÖLJE A SZOFTVERT.

HA LICENCSZERZŐDÉS VAGY HASONLÓ DOKUMENTUM KÍSÉRI A SZOFTVERT, AKKOR AZ EBBEN A DOKUMENTUMBAN MEGHATÁROZOTT SZOFTVER HASZNÁLATI FELTÉTELEI VANNAK ÉRVÉNYBEN A JELEN LICENCSZERZŐDÉSSEL SZEMBEN.

A. SZAKASZ – ÁLTALÁNOS RENDELKEZÉSEK

1. Meghatározások
1.1. Szoftver – a Felhasználói kézikönyvben leírtak szerinti szoftverek, kísérő/kapcsolódó anyagok és Frissítések. 
1.2. Jogbirtokos (a Szoftverre vonatkozó minden – kizárólagos vagy egyéb – jog tulajdonosa) – az AO Kaspersky Lab nevű, az Oroszországi Föderáció törvényei szerint bejegyzett társaság.
1.3. Számítógép – operációs rendszer, virtuális gép vagy hardver(ek), mint például a munkaállomás, mobileszköz vagy szerver, amelyhez a Szoftvert szánták és/vagy amelyen a Szoftvert telepítik és/vagy használják.
1.4. A Szoftver standard vagy ingyenes verziója – a felhasználóknak nyújtott ingyenes szoftververzió.
1.5. A Szoftver kiterjesztett vagy prémium verziója – a Szoftver olyan verziója, amelynek funkcionalitása csak aktiválás után áll rendelkezésre.
1.6. Végfelhasználó (Ön/Öné) – azon személy(ek), aki(k) saját nevében végzi(k) a Szoftver telepítését vagy használatát, illetve a Szoftver másolatának legális használatát; vagy, ha a Szoftver letöltése vagy telepítése valamilyen szervezet – például munkáltató – nevében történik, akkor az „Ön” jelenti azt a szervezetet is, amely számára a Szoftvert letöltötték vagy telepítették, és ezennel rögzítendő, hogy ez a szervezet felhatalmazta a jelen Licencszerződést elfogadó személyt az elfogadásra. A jelen Szerződés alkalmazásában a „szervezet” jelentésébe beleértendő – korlátozás nélkül – bármely társulás, korlátozott felelősségű társaság, társaság, szövetség, részvénytársaság, tröszt, vegyesvállalat, munkaügyi szervezet, jogi személyiség nélküli szervezet, illetve kormányzati hatóság.
1.7. Partner(ek) – szervezetek vagy személy(ek), amelyek vagy aki(k) a Jogbirtokossal fennálló szerződés vagy licenc alapján forgalmazzák a Szoftvert.
1.8. Frissítés(ek) – a Szoftverhez kapcsolódó víruskereső adatbázisok, fejlesztések, javítások, kiterjesztések és/vagy módosítások.
1.9. Szoftverkiterjesztések – a Jogbirtokos által biztosított kiegészítő szoftverkomponensek és szolgáltatások, amelyek kiterjesztik a Szoftver funkcióit, és felhasználhatók a Szoftverrel együtt vagy attól függetlenül, továbbá amelyekhez új licencre, illetve a meglévő meghosszabbítására lehet szükség. Egyes kiterjesztéseket térítésmentesen biztosítanak, míg másokat térítés ellenében. Beszerzésük előtt Ön többet is megtudhat ezen kiterjesztésekről.
1.10. Felhasználói kézikönyv – felhasználói kézikönyv, kezelői útmutató, referenciakönyv és kapcsolódó magyarázó vagy más anyagok.
1.11. Licenctanúsítvány – a Felhasználó részére biztosított dokumentum, amelyhez aktiváló kódot, valamint további licencinformációkat mellékelnek.
1.12. Webportál – a Jogbirtokos weblapja, amely a telepített Szoftver és megszerzett engedélyek kezelésére szolgál.
1.13. Felhasználói fiók – a Webportál személyi szakasza, amely a Végfelhasználó által a regisztráláskor a Webportálon megadott adatok használatával jön létre. A felhasználói fiók teszi lehetővé a Végfelhasználó számára, hogy hozzáférjen a Webportálhoz, és elvégezze az A szakasz 1.12 pontjában felsorolt műveleteket.

2. Licencadás
2.1. Ezennel az Ön részére nem kizárólagos licencet biztosítunk ahhoz, hogy Ön a Szoftvert a Felhasználói kézikönyvben foglalt, illetve a Jogbirtokos Technikai támogatási honlapján részletezett szoftverfunkciók körén belül felhasználja, azzal a feltétellel, hogy Ön eleget tesz a jelen Licencszerződésben meghatározott, a használatra vonatkozó valamennyi technikai követelménynek, korlátozásnak és feltételnek.
Próbaverzió. Ha Ön a Szoftver próbaverzióját kapta meg, töltötte le és/vagy telepítette és ezennel értékelési licencet kap a Szoftverhez, akkor Ön – eltérő rendelkezések hiányában – a Szoftvert csak értékelési célokra és csak az egyszeri értékelési időszakon át használhatja az első telepítés napjától számítva. Szigorúan tilos a Szoftvert bármely más célra vagy az értékelési időszakon túl használni.
Többkörnyezetű Szoftver; többnyelvű Szoftver; kéthordozós Szoftver; több példány; kötegek. Ha Ön a Szoftver különböző verzióit vagy különböző nyelvű kiadásait használja, ha Ön több hordozón kapja meg a Szoftvert, ha Ön egyéb módon kap több példányt a Szoftverből, vagy ha Ön más szoftverekkel egy kötegben kapja meg a Szoftvert, akkor azon Számítógépek teljes engedélyezett számának, amelyeken a Szoftver minden verziója telepítve van, meg kell egyeznie az Ön által a Jogbirtokostól szerzett licencekben meghatározott számítógépek számával azzal, hogy – amennyiben a licencfeltételek másként nem rendelkeznek – minden megszerzett licenc arra jogosítja fel Önt, hogy az A szakasz 2.2 és 2.3 pontjában meghatározott számú Számítógépen és meghatározott számú Felhasználói fiókhoz telepítse és használja a Szoftvert.
2.2. Amennyiben a Szoftvert az interneten kapta/szerezte be, a Szoftvert csak a szoftverlicenc megvásárlásakor meghatározott számú számítógépen és/vagy felhasználói fiókokon használhatja.
2.3. Ha a Szoftver beszerzése fizikai hordozón történt, akkor Ön a Szoftver csomagolásán vagy a kísérő dokumentumban meghatározott számú számítógépen és/vagy felhasználói fiókon jogosult felhasználni a Szoftvert.
2.4. Ön kizárólag biztonsági célból és csak ezen törvényesen birtokolt példány – elveszés, megsemmisülés vagy használhatatlanná válás miatti – pótlása céljából jogosult másolatot készíteni a Szoftverről. Ez a biztonsági másolat semmilyen más célra nem használható, és megsemmisítendő, amikor Ön elveszíti a Szoftver használati jogát, vagy amikor az Ön licence lejár vagy bármilyen egyéb ok (ideértve az A szakasz 3.15 pontjában megadott okokat) miatt megszűnik, az Ön elsődleges lakhelye szerinti ország, illetve a Szoftver használatának helye szerinti ország hatályos jogszabályai értelmében.
2.5. A Jogtulajdonos által Önnek adott licenc kiterjedésén belül Önnek jogában áll más természetes személyekre átruházni a Szoftver használatára vonatkozó nem kizárólagos licencet, amennyiben a kedvezményezett vállalja, hogy elfogadja a jelen Licencszerződés összes feltételét, illetve hogy Önt teljes mértékben helyettesíti a Jogtulajdonostól kapott licenc tekintetében. Ha Ön teljes egészében átruházza a Szoftver használatára vonatkozóan a Jogtulajdonostól kapott jogokat, akkor Ön köteles megsemmisíteni a Szoftver minden másolatát, beleértve a biztonsági másolatot is. Ha Ön egy átruházott licenc kedvezményezettje, akkor Önnek vállalnia kell a jelen Licencszerződés összes feltételének a betartását. Ha Ön nem ért egyet a jelen Licencszerződés minden feltételének betartásával, akkor Ön nem telepítheti és/vagy használhatja a Szoftvert. Egy átruházott licenc kedvezményezettjeként Ön azt is tudomásul veszi, hogy Önnek sem további, sem kedvezőbb jogai nincsenek annál, mint amit a Szoftver megszerzésekor az eredeti Végfelhasználó kapott a Jogbirtokostól.
2.6. A Szoftver csomagolásán (ha a Szoftver megszerzése nem interneten keresztül történt) megadott határidőn belül, vagy az előfizetési megrendelés megerősítésekor, vagy a Szoftver vásárlásakor (ha a Szoftver megszerzése interneten keresztül történt) meghatározott határidőn belül történő aktiválást követően (kivéve, ha a Szoftvert értékelési célra szánták) a Jogbirtokos vagy annak Partnerei automatikus Frissítéseket, valamint a Szoftver legújabb verzióit, továbbá az A szakasz 4. pontjában meghatározott technikai támogatást biztosítják az Ön számára.
2.7. A Szoftver használatához szükséges lehet, hogy a Szoftvert a Felhasználói fiókja használatával a Webportálhoz csatlakoztassa. Ön felelősséggel tartozik a Felhasználói fiókja használata során végrehajtott bármely műveletért, amelyhez a Jogbirtokos és/vagy annak Partnerei erőforrásai szükségesek. Ön ezennel elfogadja, hogy a Jogbirtokost semmiféle felelősség nem terheli az Ön Felhasználói fiókjának jogosulatlan felhasználása miatt.

3. Aktiválás és érvényességi idő
3.1. A Szoftver standard vagy ingyenes verziójának használati idejét nem korlátozza a Jogbirtokos.
3.2. Amennyiben módosítja a számítógépét, illetve módosítja a számítógépére telepített, más forrásból származó szoftvereket, akkor a Szerzői jog tulajdonosa felkérheti Önt a Szoftver aktiválásának megismétlésére, amely aktiválások, illetve telepítések számát a Szerzői jog tulajdonosa korlátozhatja.
3.3. Amennyiben a Szoftvert az interneten kapta/szerezte be, a Szoftver a jelen Licencszerződés elfogadását követően a beszerzéskor meghatározott időtartamig használható.
3.4. Ha a Szoftver beszerzése fizikai hordozón történt, akkor – a jelen Licencszerződés Ön általi elfogadása esetén – a Szoftver a csomagoláson meghatározott időtartamon át használható a jelen Licencszerződés elfogadásától kezdődően.
3.5. Amennyiben a Szoftvert egy Partnertől kapta, a Szoftver használati idejéről Önnek a Partnerrel kell megegyeznie.
3.6. Amennyiben mellékeltek Engedélyezési Tanúsítványt, a Szoftver érvényességi idejét az Engedélyezési Tanúsítvány tartalmazza.
3.7. Előfizetéses szolgáltatás esetén, a Szoftver használati idejét az előfizetés visszaigazolásakor határozzák meg.
3.8. Ha a Szoftvert ingyenes licenccel aktiválták, a Szoftver érvényességi ideje 1 (egy) évre korlátozódik.
Ha a Jogbirtokos ettől eltérő licencidőszakot állapít meg, a Végfelhasználót erről megfelelő módon tájékoztatnia kell.
Az érvényességi idő végén, a Jogbirtokos egy új korlátozott, ingyenes licencet biztosíthat a Szoftver használatához. Ebben az esetben a Szoftver automatikusan aktiválódik.
3.9. Ha a Szoftvert a Jogbirtokostól értékelési célra kapta, az A szakasz 2.1 pontjában foglaltak szerint, a Jogbirtokos weboldalának vonatkozó szakaszában, vagy a Felhasználói Kézikönyvben részletezett eljárások segítségével kapható információ a Szoftver érvényességi idejéről.
3.10. Ha a Szoftvert korábban beszerzett Szoftver használati jogosultságának a meghosszabbítása érdekében szerezték be, a Szoftver aktiválása csak akkor ismételhető meg, ha rendelkezésre áll a korábban megvásárolt Szoftver aktiváló kódja. Az aktiváló kód hiányában a Szoftver használati jogosultságának időtartama korlátozva van a licenc megvásárlásakor, a csomagoláson vagy azon a weblapon feltüntetett információk szerint, ahol a licencet megszerezte.
3.11. Amikor a Szoftver kibővített verziójának szoftverlicence lejár, a Szoftver kibővített verziójának funkciói – a Felhasználói kézikönyvben leírtak alapján – a Szoftver standard vagy ingyenes verziójának funkcióira korlátozódik.
3.12. A szoftverlicenc lejárata után Ön jogosulttá válhat a Szoftver használatára egy meghatározott időtartamig, miközben a Szoftver funkcióit korlátozás alá helyezik. Részletes tájékoztatás a help.kaspersky.com weboldalon áll rendelkezésre.
3.13. Ha a Szoftvert több, mint egy számítógépen való felhasználás céljából vásárolta meg, a Szoftver érvényességi ideje az első számítógépen történő aktiválás időpontjában, vagy az Engedélyezési Tanúsítványban meghatározott időpontban kezdődik, amennyiben létezik ilyen Engedélyezési Tanúsítvány.
3.14. A Jogbirtokos bármely más esetleges jogi vagy méltányossági jogorvoslatának sérelme nélkül a jelen Licencszerződés bármely feltételének Ön általi megsértése esetén a Jogbirtokos jogosult bármikor értesítés nélkül visszavonni a megadott Szoftverhasználati licencet a vételár, vagy a vételár bármely részének visszatérítése nélkül.
3.15. A Jogbirtokos fenntartja magának a jogot, hogy azon régióra korlátozza a Szoftver aktiválásának lehetőségét, ahol a Szoftvert megvásárolták a Jogbirtokostól vagy annak Partnereitől. Az effajta korlátozásokkal kapcsolatos információk – az akvizíciós módszerrel összhangban, illetve a 3.3, 3.4 és 3.5 pontban meghatározott módon – a Szoftverlicenc megvásárlásának befejezését követően állnak rendelkezésre.
3.16. Ha Ön a szoftvert olyan aktiválási kóddal vásárolta meg, amely a Szoftvernek abban a régióban használt nyelvű lokalizált változatához érvényes, ahol azt a Jogbirtokostól vagy annak Partnereitől megvásárolta, Ön nem aktiválhatja a Szoftvert egy másik nyelvű lokalizált változathoz szánt aktiválási kódot alkalmazva.
3.17. Az A szakasz 3.15 és 3.16 pontjában meghatározott korlátozások esetében az ezekre a korlátozásokra vonatkozó tájékoztatást feltüntetik a csomagoláson és/vagy a kísérő dokumentumban, illetve Jogbirtokos és/vagy annak Partnerei weboldalán.
3.18. A Szoftverhasználat jogszerűségének ellenőrzése érdekében a Jogbirtokos fenntartja magának a jogot arra, hogy ellenőrizhesse, hogy Ön a Szoftver licenccel rendelkező változatát használja-e. Ha ezt az ellenőrzést a Felhasználói kézikönyvben meghatározott időtartamon belül nem lehet végrehajtani, a Szoftver csak korlátozott funkcionalitással fog működni.

4. Technikai támogatás
4.1. A Műszaki támogatást a Szoftver legújabb frissítésének telepítését követően biztosítjuk az Ön számára (kivéve a Szoftver próbaverzióját), a Műszaki támogatási szabályok szerint.
A technikai támogatás leírását és annak szabályait itt találja: support.kaspersky.com.

5. Tájékoztató és reklámanyagok fogadása
5.1. Ön tudomásul veszi, elfogadja és vállalja, hogy tájékoztató anyagokat kap a Szoftveren keresztül a Jogtulajdonosoktól és/vagy Partnerektől a védelem fejlesztése kapcsán.

6. Korlátozások
6.1. Az Ön számára tilos a Szoftver emulálása, klónozása, bérbeadása, kölcsönadása, haszonbérbe adása, értékesítése, módosítása, visszafejtése vagy visszafordítása, illetve szétszerelése, vagy a Szoftver vagy annak bármely része alapján származékos termék létrehozása – kivéve ha a hatályos törvények nem lemondható jogot biztosítanak Önnek – továbbá az Ön számára tilos a Szoftver bármely részét emberi olvasásra alkalmas formájúra átalakítani, vagy átruházni a licencbe adott Szoftvert vagy annak bármely alegységét, vagy ezt harmadik fél számára engedélyezni, kivéve ha a fenti korlátozást kifejezetten tiltják a hatályos törvények. Tilos a Szoftver bináris kódját vagy forráskódját felhasználni vagy visszafejteni a nem szabad forráskódú programalgoritmus újbóli előállítása céljából. A Jogbirtokos és/vagy annak szállítói, az esettől függően, fenntartanak maguknak minden, a jelen dokumentummal kifejezetten nem biztosított jogot. A Szoftver bármely jogosulatlan használata a jelen Licencszerződés és az ennek alapján adott licenc azonnali és automatikus megszűnésével jár, és büntető és/vagy polgári peres eljárás indítását eredményezheti Ön ellen.
6.2. A jelen Licencszerződés A szakaszának 2.5 pontjában foglaltak kivételével Ön semmilyen harmadik félnek nem adhatja át a Szoftver használati jogát.
6.3. Ön nem adhatja meg harmadik félnek az aktiválási kódot, illetve nem adhat hozzáférést harmadik félnek az aktiválási kódhoz, amely a Jogbirtokos bizalmas adatának számít, továbbá Ön köteles észszerű gondossággal titokban tartani az aktiválási kódot azzal, hogy Ön a jelen Licencszerződés A szakaszának 2.5 pontjában foglaltak szerint adhatja át harmadik félnek az aktiválási kódot. Az Ön felelősségét képezi, hogy az aktiválási kódot a Szoftver alkalmazása során bizalmasan kezelje.
6.4. A megszerzett licenc teljes egészében kerül átadásra, és nem szabad részekre osztani és kereskedelmi alapon harmadik felek közt felosztani. 
6.5. A Szoftvert nem adhatja bérbe, nem lízingelheti és nem adhatja kölcsön harmadik félnek.
6.6. Az Ön számára tilos a Szoftvert a Felhasználói kézikönyvben leírt veszélyek érzékeléséhez, letiltásához vagy kezeléséhez alkalmazott adatok vagy szoftverek előállításához felhasználni.
6.7. Ha Ön a Szoftver próbaverzióját használja, akkor Ön nem jogosult a jelen Licencszerződés A szakaszának 4. pontja szerinti Technikai támogatásra, valamint a Szoftverhasználati licenc vagy jog harmadik félnek történő átadására.

7. Korlátozott garancia és a felelősség kizárása
7.1. A Szoftver a Felhasználói kézikönyvben leírtaknak megfelelően működik, és amennyiben a Szoftver támogatott verzióit használja, a Végfelhasználó telepítheti a Szoftver valamennyi legújabb frissítését, kivéve, ha erről a Licencszerződés ettől eltérően rendelkezik. A támogatott verziók listája a support.kaspersky.com weboldalon áll rendelkezésre.
7.2. Ezennel elfogadja, hogy a Szoftver bekapcsolt frissítési funkcióval és automatikus megújítási opcióval szállítjuk Önnek, amely automatikusan letölti és telepíti a fejlesztéseket, a patcheket és/vagy a módosításokat a Szoftver komponenseit, valamint a Szoftver új verzióit illetően.
7.3. Ön elfogadja, hogy a Szoftver automatikusan bővítményeket tölt le a webböngészőkhöz, amelyek szükségesek a licencelt Szoftver alapvető működésének biztosításához.
7.4. Ön tudomásul veszi, elfogadja és elismeri, hogy egyik szoftver sem hibátlan és hogy Önnek az Ön számára szükséges gyakoriság és megbízhatóság szerint kell biztonsági mentéseket végeznie a Számítógépén.
7.5. A Jogbirtokos semmilyen garanciát nem ad arra, hogy a Szoftver helyesen fog működni a Felhasználói kézikönyvben vagy a jelen Licencszerződésben foglalt feltételek megszegése esetén.
7.6. A Jogbirtokos nem ad garanciát arra, hogy a Szoftver helyesen fog működni, ha Ön nem tölti le rendszeresen a jelen Licencszerződés A szakaszának 2.6 pontjában meghatározott Frissítéseket.
7.7. A Jogbirtokos nem garantálja a Felhasználói kézikönyvben leírt szoftverfunkciók rendelkezésre állását a jelen Licencszerződés A szakaszának 3. pontjában meghatározott időszak lejáratát követően.
7.8. A Jogbirtokos nem garantálja, hogy a Szoftver megfelelően működik, ha olyan berendezés vagy szoftver okoz működési zavart a Szoftverben, amelyet nem az AO Kaspersky Lab vagy annak bármely kapcsolt vállalkozása biztosított rendelkezésre.
7.9. A Szoftver adott funkciójának működése harmadik fél szolgáltatásaihoz való hozzáférésen, illetve azoknak használatán keresztül történik, ahogyan az a jelen Licencszerződésben és/vagy Felhasználói kézikönyvben meg van adva. A Jogbirtokos nem vállal felelősséget ezen harmadik fél szolgáltatásokért. Ezen túlmenően Ön elfogadja, hogy a Jogbirtokost semmiféle felelősség nem terheli a harmadik fél szolgáltatások használatával kapcsolatos bármilyen veszteségért vagy kárért.
7.10. Ön tudomásul veszi, hogy a Szoftvert a Jogbirtokos alapértelmezetten alkalmazott standard beállításokkal bocsátja rendelkezésre, és hogy kizárólag az Ön felelőssége, hogy a Szoftvert az Ön elvárásainak megfelelően konfigurálja.
7.11. Ön tudomásul veszi és elfogadja, hogy a Szoftver a teljesítményt segítő tevékenységeket fog végezni.
7.12. A SZOFTVER ÁTADÁSA „MEGTEKINTETT ÁLLAPOTBAN” TÖRTÉNIK, ÉS A JOGBIRTOKOS SEMMILYEN SZAVATOSSÁGOT VAGY GARANCIÁT NEM AD ANNAK HASZNÁLATÁRA VAGY TELJESÍTMÉNYÉRE VONATKOZÓAN. KIVÉVE AZOKAT A GARANCIÁKAT, FELTÉTELEKET, KÉPVISELETET VAGY KIKÖTÉSEKET, AMELYEK NEM ZÁRHATÓK KI VAGY NEM KORLÁTOZHATÓK A HATÁLYOS TÖRVÉNYEK ALAPJÁN, A JOGBIRTOKOS VAGY ANNAK PARTNEREI SEMMILYEN (KIFEJEZETT VAGY HALLGATÓLAGOS) GARANCIÁT, SZAVATOSSÁGOT VAGY FELTÉTELT NEM VÁLLALNAK (SEM JOGSZABÁLYI, SEM TÖRVÉNYI, SEM SZOKÁSJOGI VAGY EGYÉB MÓDON) SEMMIRE, BELEÉRTVE – KORLÁTOZÁS NÉLKÜL – A HARMADIK FÉL JOGOK MEGSÉRTÉSÉNEK KERÜLÉSÉT, A FORGALOMKÉPESSÉGET, A KIELÉGÍTŐ MINŐSÉGET, INTEGRITÁST VAGY AZ ADOTT CÉLRA VALÓ ALKALMASSÁGOT. ÖN ELFOGAD MINDEN HIBÁT ÉS VÁLLALJA A TELJES KOCKÁZATOT A TELJESÍTMÉNYRE ÉS A FELELŐSSÉGET A TERVEZETT CÉLOK ELÉRÉSÉHEZ ALKALMAS SZOFTVER KIVÁLASZTÁSÁRA, VALAMINT A SZOFTVER TELEPÍTÉSÉRE, HASZNÁLATÁRA ÉS EREDMÉNYESSÉGÉRE VONATKOZÓAN. A FENTI RENDELKEZÉSEK KORLÁTOZÁSA NÉLKÜL, A JOGBIRTOKOS SEMMILYEN MÓDON NEM GARANTÁLJA ÉS SZAVATOLJA, HOGY A SZOFTVER HIBÁTLANUL VAGY ZAVAROKTÓL ÉS EGYÉB PROBLÉMÁKTÓL MENTESEN FOG MŰKÖDNI, VAGY HOGY A SZOFTVER MEGFELEL MAJD AZ ÖN BÁRMELY VAGY ÖSSZES KÖVETELMÉNYÉNEK, AKÁR TUDOTT AZOKRÓL A JOGBIRTOKOS, AKÁR NEM.

8. A felelősség korlátozása és kizárása
8.1. A HATÁLYOS TÖRVÉNYEK ÁLTAL MEGENGEDETT LEGNAGYOBB MÉRTÉKBEN A JOGBIRTOKOS VAGY ANNAK PARTNEREI KIZÁRJÁK FELELŐSSÉGÜKET MINDAZON SPECIÁLIS, VÉLETLEN, BÜNTETŐ, KÖZVETETT VAGY KÖVETKEZMÉNYES KÁRTÉRÍTÉSEK TEKINTETÉBEN (BELEÉRTVE – KORLÁTOZÁS NÉLKÜL – AZ ÜZLETI HASZON ELMARADÁSA, VAGY A TITKOS VAGY EGYÉB INFORMÁCIÓK ELVESZÉSE, AZ ÜZLETI TEVÉKENYSÉG FÉLBESZAKADÁSA, A SZEMÉLYI ADATOK ELVESZÉSE, AZ ADATOK VAGY PROGRAMOK MEGSÉRÜLÉSE, KÁROSODÁSA VAGY ELVESZÉSE, A KÖTELEZETTSÉGEK (ÍGY A TÖRVÉNYI KÖTELEZETTSÉG, JÓHISZEMŰ KÖTELEZETTSÉG VAGY ÉSZSZERŰ GONDOSSÁG KÖTELEZETTSÉGE) TELJESÍTÉSÉNEK ELMARADÁSA, A HANYAGSÁG, A PÉNZÜGYI VESZTESÉG, VALAMINT BÁRMILYEN MÁS ANYAGI VAGY EGYÉB VESZTESÉG UTÁNI KÁRTÉRÍTÉST), AMELYEK OKA VAGY BÁRMILYEN MÓDÚ KIVÁLTÓJA A SZOFTVER HASZNÁLATA VAGY HASZNÁLATÁNAK KÉPTELENSÉGE, A TÁMOGATÁS VAGY EGYÉB SZOLGÁLTATÁSOK, INFORMÁCIÓK, SZOFTVEREK ÉS KAPCSOLÓDÓ TARTALMAK BIZTOSÍTÁSA VAGY BIZTOSÍTÁSÁNAK HIÁNYA A SZOFTVEREN KERESZTÜL, VAGY A SZOFTVER EGYÉB HASZNÁLATA, VAGY A JELEN LICENCSZERZŐDÉS BÁRMELY RENDELKEZÉSE VAGY ANNAK VONATKOZÁSA, VAGY BÁRMELY SZERZŐDÉSSZEGÉS VAGY SZERZŐDÉSEN KÍVÜLI KÁROKOZÁS (BELEÉRTVE A HANYAGSÁGOT, MEGTÉVESZTÉST, BÁRMELY SZIGORÚ SZÁMADÁS ALÁ TARTOZÓ KÖTELEZETTSÉGET VAGY FELADATOT), VAGY BÁRMELY TÖRVÉNYI KÖTELEZETTSÉG MEGSZEGÉSE, VAGY A JOGBIRTOKOS VAGY A JOGBIRTOKOS BÁRMELY PARTNERÉNEK GARANCIASZEGÉSE MÉG AKKOR IS, HA A JOGBIRTOKOS VAGY BÁRMELY PARTNERE ÉRTESÜLT AZ ILYEN KÁRTÉRÍTÉSEK LEHETŐSÉGÉRŐL.

ÖN VÁLLALJA, HOGY AMENNYIBEN MEGÁLLAPÍTÁST NYER A JOGBIRTOKOS ÉS/VAGY A JOGBIRTOKOS PARTNEREINEK A FELELŐSSÉGE, ÚGY A JOGBIRTOKOS ÉS/VAGY A JOGBIRTOKOS PARTNEREINEK A FELELŐSSÉGE A SZOFTVER KÖLTSÉGÉRE KORLÁTOZÓDIK. A JOGBIRTOKOS ÉS/VAGY A JOGBIRTOKOS PARTNEREINEK A FELELŐSSÉGE SEMMILYEN ESETBEN SEM HALADHATJA MEG A SZOFTVERÉRT A JOGBIRTOKOSNAK VAGY (ESETTŐL FÜGGŐEN) A PARTNERNEK FIZETETT DÍJAKAT.

A JELEN LICENCSZERZŐDÉSBEN FOGLALTAK KÖZÜL SEMMI NEM ZÁRJA KI VAGY KORLÁTOZZA A HALÁLESET VAGY SZEMÉLYI SÉRÜLÉS MIATTI JOGIGÉNYEKET. AMENNYIBEN A FELELŐSSÉG JELEN LICENCSZERZŐDÉS SZERINTI KIZÁRÁSA VAGY KORLÁTOZÁSA A HATÁLYOS TÖRVÉNYEK ÉRTELMÉBEN NEM FOGANATOSÍTHATÓ, ÚGY ÖNRE CSAK A KIZÁRÁS VAGY KORLÁTOZÁS NEM VONATKOZIK, DE AZ ÖSSZES TÖBBI KIZÁRÁS VAGY KORLÁTOZÁS VÁLTOZATLANUL FOGANATOSÍTANDÓ.

9. GNU és egyéb harmadik fél licencek
9.1. A Szoftverben lehetnek olyan szoftverek, amelyek licencét (vagy allicencét) a Végfelhasználó a GNU Általános Nyilvános Licenc (GPL) vagy más olyan hasonló ingyenes szoftverlicencek alapján kapja, amelyek – egyéb jogok mellett – engedélyezik a Végfelhasználónak bizonyos programok vagy programrészek másolását, módosítását vagy újraforgalmazását, valamint a forráskódhoz való hozzáférést („Nyílt Forráskódú Szoftver”). Ha ezen licencek előírása bármely – valakinek végrehajtható bináris formátumban megadott – szoftver esetében az, hogy az adott felhasználók a forráskódot is megkapják, akkor a forráskód mellékelhető a Szoftverhez, illetve rendelkezésre állása a source@kaspersky.com címre küldött kéréssel biztosítható. Ha bármely Nyílt Forráskódú Szoftver licenceinek előírása az, hogy a Jogbirtokos olyan jogokat adjon egy Nyílt Forráskódú Szoftverprogram használatára, másolására vagy módosítására, amelyek tágabbak a jelen Licencszerződés szerint biztosított jogoknál, akkor ezen jogok élveznek elsőbbséget a jelen Szerződés szerinti jogok és korlátozások előtt.

10. Szellemi tulajdonjog
10.1. Ön tudomásul veszi, hogy a Szoftver, valamint a Szoftverhez kapcsolódó szerzői munka, rendszerek, ötletek, működési módszerek, dokumentáció és egyéb információk a Jogbirtokos vagy Partnerei saját szellemi termékét és/vagy értékes üzleti titkát képezik, és hogy a Jogbirtokost vagy annak Partnereit (ha vannak) az Oroszországi Föderáció, az Európai Unió, az Egyesült Államok és más országok polgári és büntető törvényei, valamint a szerzői jogokról, üzleti titkokról, védjegyekről és szabadalmakról szóló törvények, illetve a nemzetközi egyezmények védik.
A jelen Licencszerződés nem ad Önnek semmilyen jogot a Jogbirtokos és/vagy annak Partnerei szellemi tulajdonjoga, így semmilyen védjegy vagy szolgálati jegy („Védjegy”) tekintetében. A Védjegyeket Ön csak a Szoftverrel előállított kinyomtatott végtermék azonosítására használhatja az elfogadott védjegy gyakorlatokkal összhangban, beleértve a Védjegytulajdonos nevének a feltüntetését is. Az ilyen Védjegyek használata az adott Védjegyre nézve semmilyen tulajdonjogot nem biztosít Önnek.
A Jogbirtokos és/vagy annak Partnerei rendelkeznek a Szoftverrel kapcsolatos minden joggal, jogcímmel és érdekeltséggel, beleértve – korlátozás nélkül – a Szoftver minden hibajavítását, fejlesztését, Frissítését vagy egyéb módosítását is attól függetlenül, hogy azokat a Jogbirtokos vagy egy harmadik fél végzi-e, valamint beleértve a kapcsolódó összes szerzői jogot, szabadalmat, üzleti titkot, védjegyet és egyéb szellemi termékjogot.
A Szoftver Ön általi birtoklása, telepítése vagy használata semmilyen jogcímet nem ad Önnek a Szoftverrel kapcsolatos szellemi tulajdonjogra, és a jelen Licencszerződésben kifejezetten rögzített jogokat kivéve Ön semmilyen egyéb jogot nem kap a Szoftverre. A jelen Szerződés értelmében a Szoftverről készített összes másolaton ugyanazokat a tulajdonosi megjegyzéseket kell elhelyezni, mint amelyek a Szoftveren és a Szoftverben találhatók. Hacsak itt nincs külön rögzítve, a jelen Licencszerződés semmilyen szellemi tulajdonjogot nem ad Önnek a Szoftverre, és Ön tudomásul veszi, hogy az itt meghatározott és a jelen Licencszerződés szerint megadott licenc csak korlátozott használati jogot biztosít a jelen Licencszerződés feltételeivel összhangban. A jelen Licencszerződésben kifejezetten nem Önnek adott összes jogot fenntartja magának a Jogbirtokos.
10.2. Ön vállalja, hogy a Szoftvert semmilyen módon nem módosítja vagy változtatja meg. Ön a Szoftver egyik példányán sem törölheti vagy módosíthatja a szerzői jogi vagy az egyéb tulajdonosi megjegyzéseket.
10.3. A Szoftverhez fűződő szellemi jogok megsértése polgári, közigazgatási vagy büntetőjogi felelősséget eredményez.

11. Irányadó jog
11.1. Az A szakasz alábbi 11.2 és 11.3 pontjában rögzítettek kivételével a jelen Licencszerződésre nézve az azon országra vagy területre előírt alábbi jog az irányadó, ahol Ön a szoftvert beszerezte – jogi kollízió hivatkozása vagy alkalmazása nélkül:
a. Oroszország. Ha a Szoftvert Oroszországban szerezte be, az Oroszországi Föderáció törvényei.
b. Egyesült Államok, Puerto Rico, Amerikai Szamoa, Guam és Amerikai Virgin-szigetek. Ha ön a Szoftvert az Egyesült Államokban, Puerto Ricón, Amerikai Szamoán, Guamon vagy az Amerikai Virgin-szigeteken szerezte be, akkor az egyesült államokbeli Massachusetts állam törvényei, feltéve azonban, hogy annak az egyesült államokbeli államnak a jogszabályai, ahol ön él, szabályozzák az adott állam fogyasztóvédelmi előírásai értelmében alkalmazandó kártérítési igényeket, a tisztességtelen versenyt vagy hasonló jogszabályokat. A Jogbirtokos és Ön kifejezetten abban állapodnak meg, hogy a törvényben megengedett legteljesebb mértékig lemondanak az esküdtszék általi tárgyaláshoz fűződő minden jogukról.
c. Kanada. Ha Ön a Szoftvert Kanadában szerezte be, akkor Ontario tartomány törvényei.
d. Mexikó. Ha Ön a Szoftvert Mexikóban szerezte be, akkor a Mexikói Köztársaság szövetségi törvényei.
e. Európai Unió. Ha Ön a Szoftvert az EU valamelyik tagországában szerezte be, akkor Németország törvényei.
f. Ausztrália. Ha Ön a Szoftvert Ausztráliában szerezte be, akkor azon ausztráliai tagállam vagy terület törvényei, ahol Ön a licencet megvásárolta.
g. Hongkong Különleges Közigazgatási Terület (Special Administrative Region, SAR) és Makaó Különleges Közigazgatási Terület (SAR). Ha Ön a Szoftvert Hongkong Különleges Közigazgatási Területen (SAR) vagy Makaó Különleges Közigazgatási területen (SAR) szerezte be, akkor a Hongkong Különleges Közigazgatási Terület (SAR) törvényei.
h. Tajvan. Ha Ön a Szoftvert Tajvanon szerezte be, akkor Tajvan törvényei.
i. Japán. Ha Ön a Szoftvert Japánban szerezte be, akkor Japán törvényei.
j. Bármely más ország vagy terület. Ha ön a Szoftvert bármely más országban szerezte be, akkor annak az országnak az anyagi jogai érvényesek, ahol a vásárlás történt.
11.2. Függetlenül az előzőekben említettektől, ha bármely olyan országnak vagy területnek, ahol a jelen Licencszerződést végrehajtják vagy értelmezik, a kötelező jogszabályai vagy ott a közjó védelme a jelen Megállapodásban előírt jogszabály alkalmazását tiltja, akkor helyette az említett ország vagy terület törvényei érvényesek az említett kötelező jogszabályok vagy a közjó említett védelme által megkövetelt mértékig. Hasonlóképpen, ha Ön egyéni fogyasztó, akkor az A szakasz 11.1 pontjának rendelkezései nem érintik mindazon kötelező jogokat, amelyek révén Ön az adott ország jogszabályai alapján a saját lakóhelye szerinti országban jogi lépéseket tehet.
11.3. Ezt a Licencszerződést nem szabályozhatják az Egyesült Nemzetek Szervezete nemzetközi árukereskedelmi szerződésekre vonatkozó egyezményének előírásai. Ennek alkalmazása kifejezetten ki van zárva.
11.4. A Végfelhasználó vállalja, hogy a termékkel kapcsolatban felmerülő problémák esetén kizárólag és közvetlenül a Jogbirtokossal vagy Partnereivel veszi fel a kapcsolatot.

12. Határidő az eljárások kezdeményezésére
12.1. A felek a jelen Licencszerződés szerinti ügyletekből adódóan – formától függetlenül – semmilyen eljárást nem kezdeményezhetnek az eljárás alapjául szolgáló ok bekövetkezésétől vagy felfedezésétől számított egy (1) éven túl, azonban a szellemi tulajdonjogok megsértésére vonatkozó eljárások a maximális hatályos törvényi határidőn belül kezdeményezhetők.

13. Teljes megállapodás; elkülöníthetőség; nincs elállás
13.1. A jelen Licencszerződés az Ön és a Jogbirtokos közötti teljes megállapodást jelenti, és érvénytelenít minden korábbi – szóbeli vagy írásos – egyezményt, javaslatot, közleményt vagy hirdetést a Szoftverre, illetve a jelen Licencszerződés tárgyára vonatkozóan. Ön elismeri, hogy elolvasta, megértette és magára nézve kötelezőnek fogadja el a jelen Licencszerződést. Ha valamely illetékes joghatóságú bíróság bármilyen ok miatt – részben vagy egészben – érvénytelennek, semmisnek vagy érvényesíthetetlennek találja a jelen Licencszerződés bármely rendelkezését, akkor ez a rendelkezés a jogszerűség és érvényesíthetőség érdekében szűkebben értelmezendő, de ez nem érvénytelenítheti a teljes Licencszerződést, illetve a Licencszerződés többi része a törvény és méltányosság által lehetővé tett maximális mértékben hatályos marad megőrizve – a lehető legteljesebb mértékben – annak eredeti szándékát. A jelen Licencszerződés bármely rendelkezésétől vagy feltételétől való elállás csak akkor tekintendő érvényesnek, ha írásban, továbbá Ön és a Jogbirtokos felhatalmazott képviselője által aláírva történik azzal, hogy a jelen Licencszerződés bármely rendelkezésének bármely megszegése kapcsán történő semmilyen elállás nem jelent elállást semmilyen előző, jelenlegi vagy majdani megszegés vonatkozásában. Ha a Jogbirtokos nem ragaszkodik valamely jog vagy a jelen Licencszerződés valamely rendelkezésének szigorú betartásához, akkor ez nem értelmezhető az adott jogtól vagy rendelkezéstől való elállásnak.

14. A minősített peres eljárásról való lemondás és a kötelező választottbírósági eljárás
14.1. Ha az Ön lakóhelye az Egyesült Államokban van, az A szakasz 14. pontja vonatkozik Önre. Ha bármilyen vita, igény vagy ellentmondás merül fel a Jogbirtokos bármely termékével, szolgáltatásával vagy a jelen Licencszerződés bármely részével kapcsolatban Ön és a Jogbirtokos, illetve Ön és a Jogbirtokos harmadik fél kapcsolt vállalkozása között, és a két fél észszerű időn belül nem tudja a vitát informális keretek között rendezni, Ön és a másik fél abban állapodik meg, hogy kötelező döntőbírósági eljárást vesz igénybe az Amerikai Döntőbírósági Szövetség („AAA”) előtt a Szövetségi Döntőbírósági Törvény („FAA”) alapján, és nem indít bíró vagy esküdtszék előtti eljárást. Ha a felek között kötelező döntőbírósági eljárásra kerül sor, akkor egy pártatlan döntőbíró hoz döntést, amely jogerős lesz, kivéve, az FAA szerinti korlátozott fellebbezési joggal érintett eseteket. Ha a jelen Licencszerződés és az AAA szabályzata között ellentmondás van, akkor a jelen Licencszerződés rendelkezései az irányadók.
14.2. Semmilyen per sem megengedett (ideértve többek között a minősített peres eljárást, a minősített választottbírósági eljárást, az ügyészi eljárást, az összes érintett fél jóváhagyása nélkül összevont egyéni kereseteket, illetve bármilyen egyéb jogi eljárást, amelyben valaki képviselői minőségben jár el). A jelen Licencszerződés aláírásával elfogadja, hogy nem kezdeményezi a fent említett csoportos vagy több félből álló eljárásokat, illetve nem kezdeményezi őket, és bármely Ön által indított intézkedésnek vagy jogorvoslatnak (amennyiben ilyenben részesítik) egyéni alapon kell történnie, ahogyan ebben a záradékban meg van adva. A termékkel kapcsolatban felmerülő problémák esetén közvetlenül a Jogbirtokossal vagy Partnereivel veszi fel a kapcsolatot.
14.3. Nem tartozik a jelen döntőbírósági kikötés hatálya alá az olyan jogvita, igény vagy ellentmondás, amely a Jogbirtokos szellemi tulajdonjogával, annak érvényesítésével, érvényességével stb. kapcsolatos, illetve az olyan igény, amely a Jogbirtokos bármilyen termékének vagy szolgáltatásának engedély nélküli felhasználásával (ideértve többek között a lopást és a kalózkodást is) kapcsolatos.

15. Jogtulajdonos elérhetősége
Ha bármilyen kérdése van a jelen Licencszerződéssel kapcsolatban, vagy ha bármilyen ok miatt kapcsolatba kíván lépni a Jogbirtokossal, keresse az Ügyfélszolgálati Osztályt az alábbi elérhetőségeken:

AO Kaspersky Lab, Bldg. 3, 39A, Leningradskoe Shosse
Moscow, 125212
Russian Federation
E-mail: info@kaspersky.com
Webhely: www.kaspersky.com

B. SZAKASZ – AZ ADATFELDOLGOZÁSRA VONATKOZÓ FELTÉTELEK

Kérjük, olvassa el „Az adatfeldolgozásra vonatkozó feltételek” című rész feltételeit. Ez a rész az Öntől és/vagy a Számítógépéről származó adatokat, illetve azt a módszert ismerteti, amelynek segítségével a Jogbirtokos a jelen Licencszerződés teljesítése érdekében feldolgozza az adatokat. Ha a Szoftvert jogi személy, vagy olyan Számítógép használja, melyhez több személy is hozzáfér, Önnek meg kell bizonyosodnia afelől, hogy ezek a személyek a Szoftver használata előtt megértették és elfogadták „Az adatfeldolgozásra vonatkozó feltételek” című rész feltételeit. 

1. A Jogbirtokos és/vagy Partnerei jelen Licencszerződés szerinti kötelezettségeik teljesítéséhez a Jogbirtokosnak a bejelentett célok érdekében meg kell kapnia és fel kell dolgoznia a B szakasz 1. pontjában ismertetett információkat. Az effajta adatok személyes információnak számíthatnak bizonyos országok alkalmazandó jogszabályai szerint.
• a beszerzett Szoftverben elérhető alapfunkciók Önnek történő biztosítása.
A Szoftver Felhasználói kézikönyvben ismertetett alapfunkciójának célja, hogy védelmet biztosítson a Számítógép használata során. Ezen alapfunkció biztosítása érdekében a Szoftver Ön általi használata során a Jogbirtokosnak információkat kell fogadnia az Ön eszközétől, valamint fel kell dolgoznia a telepített Szoftverrel, a megvizsgált objektumokkal, a Számítógéppel és az ahhoz csatlakoztatott eszközökkel, valamint a Számítógép internetes tevékenységével kapcsolatos információkat, így egész pontosan az alábbiakat:

	• Az alkalmazással kapcsolatos információk: alkalmazásazonosító, az alkalmazás teljes verziója (főverzió, alverzió, build, javítókészlet), alkalmazás típusa, alkalmazás honosítási kódja, a My Kaspersky portálon lévő alkalmazásazonosító, alkalmazás testreszabási kódja.
	• A felhasználó eszközével kapcsolatos információk: eszköznév titkosított formában, az eszköz hálózati neve, eszköztípus, az eszköz egyedi azonosítója, személytelenített eszközazonosító, az eszköz egyedi azonosítója a My Kaspersky portálon, az eszköz használatának kezdetével/végével kapcsolatos információk.
	• Az operációs rendszerrel kapcsolatos információk: az operációs rendszer típusa, operációs rendszer verziója, a telepített frissítőcsomagok verziója (főverzió, alverzió, build, szervizcsomag, build).
	• Az alkalmazás telepítésével kapcsolatos információk: az alkalmazás telepítésének egyedi azonosítója, alkalmazás telepítési dátuma.
	• A felhasználóval kapcsolatos információk: személytelenített felhasználói azonosító.
	• A My Kaspersky felhasználói fiókkal kapcsolatos információk: a My Kaspersky portálon lévő felhasználói fiók egyedi azonosítója, a My Kaspersky portálon lévő felhasználói név, egyszeri jelszó az eszköz My Kaspersky portálon való regisztrálásához, az eszköz My Kaspersky portálon való regisztrálásához szükséges adatok, miközben csatlakoztatja az eszközt a felhasználói fiókhoz.
	• A gyermekprofillal kapcsolatos információk: a gyermek neve, a gyermek születési ideje, a gyermek ikonja az alkalmazáson belül, gyermekazonosító.
	• A telepített alkalmazásokkal kapcsolatos információk: az alkalmazás telepítésének általános információit tartalmazó adatstruktúra, fájlnév, alkalmazásazonosító, alkalmazásverzió, fájl elérési útvonala, fájl létrehozási ideje, alkalmazás metaadatai, az alkalmazáshasználat kezdete/vége, a harmadik fél alkalmazások indításának száma, a vizsgált fájl ellenőrzőösszegei (MD5 és SHA-256), a tanúsítvány nyilvános kulcsának ellenőrzőösszegei (MD5 és SHA-256), a tanúsítvány aláírása, a vizsgált objektumhoz rendelt kategória (a Jogbirtokos osztályozása szerint), az objektumhoz rendelt korkategóriák, aláírás rendelkezésre állása, fájl megbízható tanúsítványjelzésének rendelkezésre állása, annak jelzése, hogy ez benne van-e egy szoftvercsomagban, a szoftvercsomag neve és verziója, a szoftvercsomag forgalmazója, az alkalmazásikon képe és felbontása, eltávolított alkalmazások azonosítóinak listája, eseménydátum.
	• A felhasználó által elfogadott szerződésekkel kapcsolatos információk: a szerződés felhasználói azonosítója, szerződéstípus, szerződés változata, a szerződés elfogadásának jelzője, a szerződéselfogadás módosításának ideje, az ezen adatok elküldésének dátuma és ideje.
	• A felhasználó webes tevékenységével kapcsolatos információk: a felkeresett webhelyek webcíme, a felhasználó által a böngésző címsorába begépelt, vagy keresőrendszerekből megnyitott webcímek tartományazonosító része, a felhasználói keresési kéréseinek szövege.
	• A gyermek által indított, az eszköz további használati idejére irányuló kérések állapotával, a gyermek weboldal-hozzáférésre irányuló kéréseivel, a gyermek alkalmazás-hozzáférésre irányuló kéréseivel kapcsolatos információk: esemény ideje, kérésazonosító, üzenet szövege, a kérés élettartama.
	• A vizsgált webcímekkel kapcsolatos információk: webcím, weboldal fejléce, a webcím blokkolásának oka, az esemény dátuma, a blokkolt weblap IP-címe anonim formában, Jogbirtokos besorolása szerint engedélyezett, felügyelt és blokkolt weboldal-kategóriák nevének listája, az érték, amely jelzi, hogy a webcím engedélyezési listán vagy tiltólistán szerepel-e, a webcím hivatkozójának értéke, a használt protokoll típusa és verziója, a kért típus azonosítója, portszám.
	• A Jogbirtokos szolgáltatásával kapcsolatos információk: szolgáltatásazonosító, jogkivonattípus, a szolgáltatás által az alkalmazás sikeres regisztrációjakor kibocsátott azonosító (melyet a későbbiekben az adott eszközön való szolgáltatások hitelesítésére és regisztrációjára lehet használni), a szolgáltatás által, egy felhasználó–eszköz hivatkozás sikeres regisztrációjakor/hitelesítésekor kibocsátott azonosító, a szolgáltatás által a My Kaspersky portálon történő sikeres felhasználói hitelesítéskor kibocsátott azonosító, munkamenet-jogkivonat, a szolgáltatás által a felhasználó–eszköz–gyermekprofil hivatkozás sikeres regisztrálásakor/hitelesítésekor kibocsátott munkamenet-jogkivonat, hitelesített munkamenet-jogkivonat fogadásához szükséges adatok, NS jogkivonat visszaállításának szükségességét jelző érték, EKP jogkivonat (kulcs, felhasználó régiója, a jogkivonat élettartama, aláírás, rövid jelszójelző).
	• Információk a szoftver által használt fájlkategorizáló adatbázisok verziójáról, és az adatbázis-bejegyzés azonosítójáról, amelyet a vizsgálathoz használtak.
	• A telepített alkalmazás frissítésének minőségével kapcsolatos információk: a frissítő verziója, a frissítési feladat típusa és verziója, a frissítési feladat befejezésének állapota, az alkalmazás állapota; a frissítés közben esetlegesen előfordult hiba típusa, hibák, összeomlások és a frissítési feladat sikertelen befejezéseinek száma, a frissítést végző alkalmazás-összetevő azonosítója, a frissítési feladat indításának egyedi azonosítója (véletlenszerűen generálva a feladat indításakor, és nem módosul a feladat befejezéséig).
	• A Súgó rész azonosítója.
	• Az alkalmazás működésével kapcsolatos események ideje.
	• Egyéb technikai információk: beállítások, beállítások neve, az eszköz által kapott beállítások azonosítója.
	
2. A Jogbirtokos olyan formában is feldolgoz adatokat, amely – önállóan – nem teszi lehetővé az adatok adott személyekhez való közvetlen társítását. A kérdéses adatok felsorolását, valamint azok feldolgozásának célját a help.kaspersky.com webhelyen találhatja meg, ha a webhely felkeresése után kiválasztja a Szoftvert, majd megtekinti az ahhoz kapcsolódó „Adatszolgáltatás” szakaszt.
3. Ha úgy dönt, hogy nem biztosítja a Jogbirtokos számára a jelen Licencszerződés szerinti („Az adatfeldolgozásra vonatkozó feltételek” című részben ismertetett) kötelezettségei végrehajtásához szükséges információkat, akkor nem fogadja el a jelen Licencszerződés feltételeit. Ebben az esetben kérjük, szakítsa meg a telepítést, és/vagy távolítsa el a Szoftvert.
4. Amikor biztosítja az adatait a Jogbirtokos számára a Szoftveren keresztül, a Jogbirtokos az Adatvédelmi szabályzatával összhangban kezeli azokat. Az Adatvédelmi szabályzat (különösképpen) ismerteti a módszert, ahogyan a Jogbirtokos az Ön adatait védi, a helyet, ahol a Jogbirtokos feldolgozza az Ön adatait, illetve az Ön jogait érintettként. A következő weboldalon megtekintheti és elolvashatja a teljes tartalmat: www.kaspersky.com/Products-and-Services-Privacy-Policy.

© 2019 AO Kaspersky Lab. Minden jog fenntartva. A Szoftvert és a kapcsolódó dokumentációt szerzői jogok és nemzetközi szerzői jogi egyezmények, valamint a szellemi termékekre vonatkozó egyéb törvények és egyezmények védik.
