ข้อตกลงผู้ใช้งานปลายทาง Kaspersky Safe Kids for Mac

ข้อตกลงผู้ใช้งานปลายทาง Kaspersky Lab (“ข้อตกลงใบอนุญาตใช้งาน”)

โปรดอ่านข้อตกลงใบอนุญาตใช้งานต่อไปนี้อย่างละเอียดก่อนที่คุณจะเริ่มใช้ซอฟต์แวร์

เพื่อเข้าร่วมในข้อตกลงใบอนุญาตใช้งานนี้ คุณจะต้องเป็นผู้บรรลุนิติภาวะ หากคุณเป็นผู้เยาว์ จะต้องมีบิดามารดาหรือผู้ปกครองเพื่ออ่านและยอมรับในข้อตกลงใบอนุญาตใช้งานนี้แทนคุณ บิดามารดาหรือผู้ปกครองจะต้องยอมรับข้อตกลงใบอนุญาตใช้งานนี้ในนามของคุณ และต้องรับผิดชอบในข้อผูกมัดที่มีตามข้อกำหนดและเงื่อนไขของข้อตกลงใบอนุญาตใช้งานนี้

โดยการใช้ซอฟต์แวร์ หรือคลิกปุ่มเป็นการบ่งบอกถึงการยอมรับในหน้าต่างที่ประกอบด้วยข้อตกลงใบอนุญาตใช้งาน หรือการป้อนสัญลักษณ์โต้ตอบ คุณรับประกันว่าคุณเป็นผู้บรรลุนิติภาวะ และยอมรับในข้อตกลงใบอนุญาตใช้งานนี้ในนามของตนเองหรือบุตรหลานของคุณ และคุณจะรับผิดชอบในข้อผูกมัดทั้งหมดที่มีแก่ผู้ใช้ปลายทางตามข้อกำหนดและเงื่อนไขของข้อตกลงใบอนุญาตใช้งานนี้
และการใช้งานซอฟต์แวร์นี้ หรือการคลิกปุ่มเป็นการบ่งบอกถึงการยอมรับในหน้าต่างที่ประกอบด้วยข้อตกลงใบอนุญาตใช้งาน หรือการป้อนสัญลักษณ์โต้ตอบถือเป็นการยอมรับในข้อกำหนดและเงื่อนไขของข้อตกลงใบอนุญาตใช้งานนี้อย่างไม่มีข้อแม้ และทำให้คุณมีสิทธิ์โดยชอบในการใช้ซอฟต์แวร์ตามข้อกำหนดและเงื่อนไขของข้อตกลงใบอนุญาตใช้งานนี้

ถ้าคุณไม่ยอมรับในข้อกำหนดของข้อตกลงใบอนุญาตใช้งานนี้ หรือคุณไม่ใช่ผู้บรรลุนิติภาวะ คุณจะต้องยกเลิกการติดตั้งซอฟต์แวร์ และ/หรือ ลบซอฟต์แวร์นี้

หากมีสัญญาของใบอนุญาตใช้งานหรือเอกสารที่ทำนองเดียวกันแนบมาพร้อมกับซอฟต์แวร์ ข้อกำหนดการใช้งานซอฟต์แวร์ที่ระบุในเอกสารดังกล่าวจะมีผลเหนือกว่าข้อตกลงใบอนุญาตใช้งานปัจจุบัน

ข้อ A ข้อกำหนดทั่วไป

1. คำจำกัดความ
1.1. ซอฟต์แวร์ หมายถึงซอฟต์แวร์ ข้อมูลที่มาพร้อมกับ/เกี่ยวข้อง และการอัปเดต ดังที่อธิบายไว้ในคู่มือผู้ใช้ 
1.2. ผู้ถือสิทธิ์ (เจ้าของสิทธิ์ทั้งปวงไม่ว่าจะเป็นสิทธิ์แต่เพียงผู้เดียวหรือสิทธิ์อื่นใดที่มีต่อซอฟต์แวร์) หมายถึง AO Kaspersky Lab ซึ่งเป็นบริษัทที่จัดตั้งขึ้นตามกฎหมายของสหพันธรัฐรัสเซีย
1.3. คอมพิวเตอร์ — ระบบปฏิบัติการ เครื่องเสมือน หรือฮาร์ดแวร์ รวมถึงเวิร์กสเตชัน, อุปกรณ์มือถือ หรือเซิร์ฟเวอร์ที่เป็นจุดมุ่งหมายของซอฟต์แวร์ และ/หรือ ที่ใช้ติดตั้ง และ/หรือ ใช้งานซอฟต์แวร์
1.4. ซอฟต์แวร์เวอร์ชันมาตรฐานหรือฟรี หมายถึงเวอร์ชันของซอฟต์แวร์ที่มอบให้ผู้ใช้โดยไม่มีค่าใช้จ่ายใด ๆ
1.5. ซอฟต์แวร์เวอร์ชันขยายหรือพรีเมียม หมายถึงซอฟต์เวอร์ชันที่มีฟังก์ชันการใช้งานพร้อมให้ใช้งานได้หลังการเปิดใช้งานแล้วเท่านั้น
1.6. ผู้ใช้ (คุณ/ของคุณ) หมายถึง บุคคล (หลายคน) ที่ติดตั้งหรือใช้ซอฟต์แวร์ในนามของตนเอง หรือผู้ที่มีใช้สำเนาของซอฟต์แวร์อย่างถูกต้องตามกฎหมาย หรือในกรณีที่มีการดาวน์โหลดหรือติดตั้งซอฟต์แวร์ในนามขององค์กร เช่น นายจ้าง คำว่า "คุณ" จะหมายความเพิ่มเติมถึงองค์กรที่ดาวน์โหลดหรือติดตั้งซอฟต์แวร์ และองค์กรได้รับรองในที่นี้แล้วว่าได้มอบอำนาจแก่บุคคลที่ยอมรับข้อตกลงสิทธิ์การใช้งานฉบับนี้ให้กระทำการดังกล่าวในนามขององค์กร สำหรับจุดประสงค์ในที่นี้ คำว่า "องค์กร" หมายความรวมถึงแต่ไม่จำกัดเฉพาะ ห้างหุ้นส่วน บริษัทที่จำกัดความรับผิด บริษัท สมาคม บริษัทผู้ถือหุ้นร่วมกัน ทรัสต์ บริษัทร่วมทุน องค์กรแรงงาน องค์กรที่ไม่ใช่นิติบุคคล หรือหน่วยงานรัฐ
1.7. คู่ค้า (หลายราย) หมายถึงองค์กรหรือบุคคล (หลายคน) ผู้จำหน่ายซอฟต์แวร์ตามข้อตกลงและสิทธิ์การอนุญาตที่ไดัรับจากผู้ถือสิทธิ์
1.8. การอัปเดต (หลายครั้ง) — ฐานข้อมูลการป้องกันไวรัส, การปรับปรุง, โปรแกรมแก้ไข, ส่วนขยาย และ/หรือ การดัดแปลงแก้ไขซอฟต์แวร์
1.9. ส่วนขยายของซอฟต์แวร์ — องค์ประกอบและบริการเพิ่มเติมของซอฟต์แวร์ซึ่งจัดเตรียมโดยผู้ถือสิทธิ์ ซึ่งเพิ่มฟังก์ชันการทำงานของซอฟต์แวร์ และสามารถใช้ร่วมกับซอฟต์แวร์หรือใช้งานแยกต่างหากได้ โดยอาจต้องขอรับสิทธิ์การใช้งานใหม่หรือต้องขยายขอบเขตสิทธิ์การใช้งานที่มีอยู่เดิม ส่วนขยายบางตัวอาจให้บริการโดยไม่คิดค่าใช้จ่าย และส่วนขยายบางตัวก็จะต้องจ่ายค่าธรรมเนียม คุณสามารถรับข้อมูลเพิ่มเติมเกี่ยวกับส่วนขยายเหล่านี้ได้ก่อนรับส่วนขยาย
1.10. คู่มือผู้ใช้ หมายถึง คู่มือผู้ใช้ คู่มือผู้ดูแลระบบ เอกสารอ้างอิงและคำอธิบายที่เกี่ยวข้อง หรือข้อมูลอื่น ๆ
1.11. ใบรับรองสิทธิ์การใช้งาน หมายถึงเอกสารที่มอบให้ผู้ใช้ ซึ่งจะมาพร้อมกับรหัสเปิดใช้งานและข้อมูลเพิ่มเติมเกี่ยวกับสิทธิ์การใช้งานดังกล่าว
1.12. พอร์ทัลของเว็บ หมายถึงทรัพยากรทางเว็บของผู้ถือสิทธิ์ ซึ่งมีจุดมุ่งหมายเพื่อจัดการซอฟต์แวร์ที่ติดตั้งและสิทธิ์การใช้งานที่ได้รับ
1.13. บัญชีผู้ใช้ หมายถึงส่วนของพอร์ทัลของเว็บที่ใช้งานได้เป็นการส่วนตัว ซึ่งสร้างขึ้นจากข้อมูลที่ได้มาจากผู้ใช้ขณะลงทะเบียนกับพอร์ทัลของเว็บ บัญชีผู้ใช้ช่วยให้ผู้ใช้สามารถเข้าถึงพอร์ทัลของเว็บเพื่อดำเนินการสิ่งต่าง ๆ ที่ระบุไว้ในส่วน ก. วรรค 1.12

2. การมอบสิทธิ์การใช้งาน
2.1. คุณจะได้รับมอบสิทธิ์การใช้งานซอฟต์แวร์ที่ไม่จำเพาะแต่เพียงผู้เดียว ซึ่งมีขอบเขตฟังก์ชันการทำงานของซอฟต์แวร์ตามที่ระบุไว้ในคู่มือผู้ใช้ หรือเว็บไซต์การสนับสนุนทางเทคนิคของผู้ถือสิทธิ์ ตราบใดที่คุณปฏิบัติตามข้อกำหนดทางเทคนิค ข้อห้าม และข้อกำหนดการใช้งานทุกประการที่ระบุไว้ในข้อตกลงสิทธิ์การใช้งานฉบับนี้
เวอร์ชันทดลองใช้ หากคุณได้รับ ดาวน์โหลด และ/หรือ ติดตั้งซอฟต์แวร์เวอร์ชันทดลองใช้ และในที่นี้ได้รับมอบสิทธิ์ในการประเมินซอฟต์แวร์นี้ คุณจะต้องใช้ซอฟต์แวร์นี้เพียงเพื่อจุดประสงค์ในการประเมินเท่านั้น และจะต้องใช้งานเฉพาะในช่วงเวลาการประเมินครั้งเดียวที่กำหนดให้เท่านั้น เว้นแต่จะระบุเป็นอย่างอื่น นับจากวันที่ ติดตั้งเวอร์ชันทดลองใช้ ห้ามมิให้มีการใช้งานซอฟต์แวร์เพื่อจุดประสงค์อื่นใด หรือเกินกว่าระยะเวลาการประเมินที่กำหนดให้โดยเด็ดขาด
ซอฟต์แวร์ที่ใช้งานในหลายสภาพแวดล้อม ซอฟต์แวร์ที่มีหลายภาษา ซอฟต์แวร์ในสื่อผสมสองทาง สำเนาหลายชุด ชุดซอฟต์แวร์พ่วง ในกรณีที่คุณใช้ซอฟต์แวร์เวอร์ชันที่ต่างออกไปหรือซอฟต์แวร์เวอร์ชันที่ใช้ภาษาอื่น ถ้าคุณได้รับซอฟต์แวร์ดังกล่าวในสื่อหลายช่องทาง หรือถ้าคุณได้รับสำเนาซอฟต์แวร์หลายชุด หรือได้รับซอฟต์แวร์พ่วงมาพร้อมกับซอฟต์แวร์อื่น จำนวนคอมพิวเตอร์ทั้งหมดที่ได้รับอนุญาตให้ใช้ซอฟต์แวร์เวอร์ชันต่าง ๆ เหล่านี้จะต้องสอดคล้องกับจำนวนคอมพิวเตอร์ที่ระบุไว้ในสิทธิ์การใช้งานที่คุณได้รับ โดยมี เงื่อนไข ว่า ถ้าข้อกำหนดการมอบสิทธิ์ใช้งานไม่ระบุเป็นอย่างอื่น สิทธิ์การใช้งานแต่ละสิทธิ์ที่คุณได้รับนั้น จะอนุญาตให้คุณติดตั้งและใช้ซอฟต์แวร์นี้ได้กับคอมพิวเตอร์ (หลายเครื่อง) และ/หรือบัญชีผู้ใช้ ตามจำนวน ที่ระบุไว้ในส่วน ก. วรรค 2.2 และ 2.3
2.2. หากได้รับ/ได้ซอฟต์แวร์มาทางอินเทอร์เน็ต คุณจะมีสิทธิ์ใช้ซอฟต์แวร์บนคอมพิวเตอร์ และ/หรือ บัญชีผู้ใช้ตามจำนวนที่ระบุไว้ ในขณะเวลาที่คุณได้รับสิทธิ์การใช้งานซอฟต์แวร์
2.3. ถ้าได้รับซอฟต์แวร์ในรูปแบบสื่อทางกายภาพ คุณจะมีสิทธิ์ใช้ซอฟต์แวร์บนคอมพิวเตอร์ (หลายเครื่อง) และ/หรือ บัญชีผู้ใช้ตามจำนวนที่ระบุไว้บนบรรจุภัณฑ์ซอฟต์แวร์ หรือเอกสารที่แนบมาด้วย
2.4. คุณได้รับสิทธิ์ในการทำสำเนาซอฟต์แวร์นี้เพียงเพื่อจุดประสงค์ในการสำรองข้อมูล และแทนที่สำเนาซอฟต์แวร์ที่ตนได้มาอย่างถูกต้องตามกฎหมาย ในกรณีที่สำเนาดังกล่าวสูญหาย ถูกทำลาย หรือใช้งานไม่ได้เท่านั้น สำเนาที่ใช้เพื่อการสำรองข้อมูลชุดนี้ จะไม่สามารถใช้เพื่อจุดประสงค์อื่นใด และต้องถูกทำลายเมื่อคุณสูญเสียสิทธิ์ในการใช้ซอฟต์แวร์นี้ หรือเมื่อสิทธิ์การใช้งานของคุณหมดอายุหรือถูกยกเลิกด้วยเหตุผลอื่นใด รวมถึงเหตุผลที่ระบุในส่วน ก. วรรค 3.15 ตามกฎหมายที่ใช้บังคับอยู่ในประเทศที่คุณพำนักอาศัยเป็นหลักหรือในประเทศที่คุณกำลังใช้ซอฟต์แวร์นี้
2.5. คุณสามารถถ่ายโอนสิทธิ์ที่ไม่จำเพาะแต่เพียงผู้เดียวในการใช้ซอฟต์แวร์นี้ให้กับบุคคลอื่นได้ ตามขอบเขตของสิทธิ์การใช้งานที่ผู้ถือสิทธิ์มอบให้กับคุณ โดยผู้รับโอนสิทธิ์จะต้องยินยอมได้รับการผูกพันโดยข้อกำหนดและเงื่อนไขทั้งหมดของข้อตกลงใบอนุญาตใช้งานนี้ และจะต้องเป็นผู้ถือสิทธิ์การใช้งานที่ผู้ถือสิทธิ์มอบให้ แทนที่คุณโดยสมบูรณ์ ในกรณีที่คุณถ่ายโอนสิทธิ์การใช้งานซอฟต์แวร์ที่ผู้ถือสิทธิ์มอบให้คุณ แก่ผู้อื่นโดยสมบูรณ์ คุณจะต้องทำลายสำเนาซอฟต์แวร์ทั้งหมด รวมถึงสำเนาที่ใช้สำรองข้อมูล ถ้าคุณเป็นผู้รับโอนสิทธิ์การใช้งาน คุณจะต้องยินยอมได้รับการผูกพันโดยข้อกำหนดและเงื่อนไขทั้งหมดของข้อตกลงใบอนุญาตใช้งานฉบับนี้ ถ้าคุณไม่ยินยอมได้รับการผูกพันโดยข้อกำหนดและเงื่อนไขทั้งหมดของข้อตกลงใบอนุญาตใช้งานนี้ คุณจะต้องไม่ติดตั้ง และ/หรือ ใช้งานซอฟต์แวร์ คุณยังต้องยอมรับในฐานะผู้รับโอนสิทธิ์การใช้งานว่า คุณจะไม่ได้รับสิทธิ์เพิ่มเติมใด ๆ ที่ดีกว่าสิทธิ์ของผู้ใช้คนเดิมซึ่งรับซอฟต์แวร์มาจากผู้ถือสิทธิ์
2.6. หลังจากเปิดใช้งานซอฟต์แวร์ (ยกเว้นซอฟต์แวร์ที่มีจุดมุ่งหมายเพื่อการประเมิน) ภายในระยะเวลาที่ระบุไว้บนบรรจุภัณฑ์ (ถ้าไมได้รับซอฟต์แวร์ทางอินเทอร์เน็ต) หรือที่ระบุไว้ระหว่างการยืนยันคำขอสมัครสมาชิกหรือคำสั่งซื้อซอฟต์แวร์ (ถ้าได้รับซอฟต์แวร์ทางอินเทอร์เน็ต) คุณจะได้รับการอัปเดตอัตโนมัติ และซอฟต์แวร์เวอร์ชันล่าสุดจากผู้ถือสิทธิ์หรือคู่ค้า รวมถึงการสนับสนุนทางเทคนิคที่อธิบายไว้ในส่วน ก. วรรค 4
2.7. หากต้องการใช้ซอฟต์แวร์ คุณอาจต้องเชื่อมต่อซอฟต์แวร์ไปยังพอร์ทัลของเว็บโดยใช้บัญชีผู้ใช้ของคุณ คุณจะต้องรับผิดชอบต่อการกระทำใด ๆ จากบัญชีผู้ใช้ของคุณ ซึ่งเกี่ยวข้องกับทรัพยากรของผู้ถือสิทธิ์ และ/หรือ คู่ค้า คุณยอมรับว่าผู้ถือสิทธิ์จะไม่รับผิดชอบต่อความเสียหายใด ๆ ที่เกิดจากการใช้บัญชีผู้ใช้ของคุณโดยไม่ได้รับอนุญาต

3. การเปิดใช้งานและข้อกำหนด
3.1. ผู้ถือสิทธิ์ไม่จำกัดระยะเวลาการใช้งานซอฟต์แวร์เวอร์ชันมาตรฐานหรือเวอร์ชันฟรี
3.2. ถ้าคุณดัดแปลงแก้ไขคอมพิวเตอร์ของคุณหรือทำการเปลี่ยนแปลงใด ๆ กับซอฟต์แวร์ของผู้จำหน่ายรายอื่น ๆ ที่ติดตั้งในคอมพิวเตอร์ ผู้ถือสิทธิ์อาจขอให้คุณต้องเปิดใช้งานซอฟต์แวร์อีกครั้ง ซึ่งผู้ถือสิทธิ์อาจถูกจำกัดจำนวนครั้งในการดำเนินการดังกล่าว
3.3. ถ้าได้รับซอฟต์แวร์นี้ทางอินเทอร์เน็ต คุณจะสามารถใช้ซอฟต์แวร์นี้ได้ทันที ตามการยอมรับของคุณต่อข้อตกลงใบอนุญาตใช้งานนี้ ภายในระยะเวลาที่ระบุไว้ขณะการได้ซอฟต์แวร์
3.4. หากได้รับซอฟต์แวร์นี้จากสื่อทางกายภาพ คุณจะสามารถใช้ซอฟต์แวร์นี้ได้ทันที ตามการยอมรับข้อตกลงใบอนุญาตใช้งานของคุณนี้ ภายในระยะเวลาที่ระบุไว้บนบรรจุภัณฑ์ เริ่มนับตั้งแต่การยอมรับข้อตกลงใบอนุญาตใช้งานนี้
3.5. ถ้าคุณได้รับซอฟต์แวร์จากคู่ค้า คุณจะต้องตกลงระยะเวลาในการใช้ซอฟต์แวร์นี้กับคู่ค้า
3.6. ถ้ามีใบรับรองสิทธิ์การใช้งาน ระยะเวลาในการใช้ซอฟต์แวร์จะระบุไว้ในใบรับรองสิทธิ์การใช้งาน
3.7. ถ้ามีการสมัครสมาชิก คุณจะได้ทราบระยะเวลาในการใช้ซอฟต์แวร์เมื่อยืนยันการสมัครสมาชิก
3.8. ถ้าเปิดใช้ซอฟต์แวร์ด้วยสิทธิ์การใช้งานฟรี ระยะเวลาการใช้ซอฟต์แวร์จะถูกจำกัดที่ 1 (หนึ่ง) ปี
ถ้าผู้ถือสิทธิ์ระบุระยะเวลาการมอบสิทธิ์ที่ต่างไปจากนี้ ผู้ใช้ปลายทางจะได้รับแจ้งในเวลาอันสมควร
เมื่อสิ้นสุดระยะเวลาดังกล่าว ผู้ถือสิทธิ์อาจมอบสิทธิ์การใช้งานซอฟต์แวร์โดยไม่คิดค่าใช้จ่ายแบบจำกัดสิทธิ์ใหม่ให้กับคุณ ในกรณีดังกล่าว ซอฟต์แวร์จะได้รับการเปิดใช้งานโดยอัตโนมัติ
3.9. หากคุณได้รับซอฟต์แวร์จากผู้ถือสิทธิ์เพื่อประเมินวัตถุประสงค์ตามที่ระบุในส่วน A วรรค 2.1 ข้อมูลเกี่ยวกับระยะเวลาที่ใช้ซอฟต์แวร์จะระบุในส่วนที่เกี่ยวข้องของเว็บไซต์ผู้ถือสิทธิ์ หรือสามารถได้รับโดยใช้วิธีการที่ระบุในคู่มือผู้ใช้
3.10. ถ้าซอฟต์แวร์ที่ได้รับนั้นมีจุดมุ่งหมายเพื่อขยายเวลาของสิทธิ์การใช้งานซอฟต์แวร์ที่ได้รับก่อนหน้า คุณสามารถเปิดใช้งานซอฟต์แวร์นี้ซ้ำอีกครั้งได้ ก็ต่อเมื่อมีรหัสเปิดใช้งานของซอฟต์แวร์ที่ได้มาก่อนหน้านี้ปรากฏอยู่เท่านั้น หากไม่มีรหัสเปิดใช้งานดังกล่าว ระยะเวลาการใช้ซอฟต์แวร์ที่มีผลจะถูกจำกัดตามข้อมูลที่แสดงไว้ขณะซื้อใบอนุญาตใช้งาน บนบรรจุภัณฑ์ หรือในทรัพยากรทางออนไลน์ซึ่งคุณรับสิทธิ์การใช้งาน
3.11. เมื่อสิทธิ์การใช้ซอฟต์แวร์เวอร์ชันขยายสิ้นสุดลง ฟังก์ชันการทำงานของซอฟต์แวร์เวอร์ชันขยายจะถูกจำกัดให้เท่ากับฟังก์ชันของซอฟต์แวร์เวอร์ชันมาตรฐานหรือเวอร์ชันฟรีตามที่ระบุไว้ในคู่มือผู้ใช้
3.12. หลังจากสิทธิ์การใช้งานซอฟต์แวร์หมดอายุ คุณอาจได้รับสิทธิ์การใช้งานซอฟต์แวร์ต่อไปภายในระยะเวลาที่กำหนด โดยฟังก์ชันการทำงานของซอฟต์แวร์อาจถูกจำกัดให้น้อยลง รับทราบรายละเอียดได้ที่ help.kaspersky.com
3.13. หากคุณได้ซื้อซอฟต์แวร์เพื่อใช้บนคอมพิวเตอร์มากกว่าหนึ่งเครื่อง ระยะเวลาการมอบสิทธิ์การใช้ซอฟต์แวร์จะเริ่มตั้งแต่วันที่เปิดใช้งานซอฟต์แวร์บนคอมพิวเตอร์เครื่องแรก หรือวันที่ซึ่งระบุในใบรับรองสิทธิ์การใช้งาน หากมีใบรับรองสิทธิ์การใช้งานดังกล่าวอยู่
3.14. ถ้าคุณละเมิดข้อกำหนดและเงื่อนไขใด ๆ ของข้อตกลงใบอนุญาตใช้งานฉบับนี้ ผู้ถือสิทธิ์มีสิทธิ์ที่จะยุติสิทธิ์การใช้งานซอฟต์แวร์นี้ได้ตลอดเวลาโดยไม่ต้องคืนเงินตามราคาซื้อหรือส่วนหนึ่งส่วนใด โดยไม่ต้องแจ้งให้คุณทราบล่วงหน้า โดยไม่กระทบต่อการเยียวยาความเสียหายอื่นใดที่กำหนดไว้ตามกฎหมายหรือสิทธิ์ความเสมอภาคใด ๆ ที่ผู้ถือสิทธิ์อาจมี
3.15. ผู้ถือสิทธิ์สงวนสิทธิ์ในการจำกัดความสามารถในการเปิดใช้งานซอฟต์แวร์ในภูมิภาคที่เป็นเป้าหมายการจำหน่ายการซอฟต์แวร์ของผู้ถือสิทธิ์หรือคู่ค้า สามารถดูข้อมูลเกี่ยวกับข้อจำกัดเหล่านี้ได้หลังจากซื้อใบอนุญาตใช้งานซอฟต์แวร์ตามวิธีการที่ได้มาตามที่ระบุไว้ในวรรค  3.3, 3.4 และ 3.5
3.16. ถ้าคุณได้รับซอฟต์แวร์พร้อมรหัสเปิดใช้งานที่สามารถใช้กับซอฟต์แวร์ที่ได้รับการแปลเป็นภาษาในภูมิภาคที่ได้รับซอฟต์แวร์มาจากผู้ถือสิทธิ์หรือคู่ค้า คุณจะไม่สามารถเปิดใช้งานซอฟต์แวร์ด้วยรหัสเปิดใช้งานที่มีไว้สำหรับเวอร์ชันภาษาอื่น
3.17. ในกรณีที่มีข้อจำกัดตามที่ระบุไว้ในส่วน ก. วรรค 3.15 และ 3.16 สามารถรับข้อมูลเกี่ยวกับข้อจำกัดเหล่านี้ได้บนบรรจุภัณฑ์ และ/หรือ เอกสารที่แนบมา และ/หรือเว็บไซต์ของผู้ถือสิทธิ์ และ/หรือ คู่ค้า
3.18. ในการตรวจสอบความถูกต้องตามกฎหมายของการใช้ซอฟต์แวร์นี้ ผู้ถือสิทธิ์ขอสงวนสิทธิ์ในตรวจสอบว่าคุณมีสำเนาซอฟต์แวร์ซึ่งได้รับสิทธิ์การใช้งานจริง หากไม่สามารถดำเนินการตรวจสอบได้ตามระยะเวลาที่ระบุในคู่มือผู้ใช้ ซอฟต์แวร์จะทำงานด้วยฟังก์ชันการทำงานอันจำกัด

4. การสนับสนุนทางเทคนิค
4.1. คุณสามารถรับบริการสนับสนุนทางเทคนิคได้ เมื่อติดตั้งการอัปเดตซอฟต์แวร์ล่าสุด (ยกเว้นซอฟต์แวร์เวอร์ชันทดลองใช้) โดยเป็นไปตามกฎของการสนับสนุนทางเทคนิค
อ่านข้อมูลเกี่ยวกับบริการสนับสนุนทางเทคนิคและกฎของบริการดังกล่าว ได้ที่: support.kaspersky.com

5. การรับสื่อให้ข้อมูลและสื่อโฆษณา
5.1. คุณรับทราบ ยอมรับ และยินยอมที่จะรับสื่อให้ข้อมูลจากผู้ถือสิทธิ์ และ/หรือ คู่ค้า ผ่านทางซอฟต์แวร์ เพื่อเพิ่มประสิทธิภาพในการปกป้อง

6. ข้อจำกัด
6.1. คุณจะต้องไม่จำลองแบบ ทำสำเนา ให้เช่า ให้ยืม ให้เช่าซื้อ จำหน่าย ดัดแปลงแก้ไข ดีคอมไพล์ หรือทำวิศวกรรมย้อนกลับซอฟต์แวร์ หรือแยกส่วนหรือสร้างผลงานสืบเนื่องจากซอฟต์แวร์หรือส่วนหนึ่งส่วนใดของซอฟต์แวร์ โดยมีข้อยกเว้นเพียงอย่างเดียวคือสิทธิ์ที่ไม่สามารถสละสิทธิ์ได้ซึ่งมอบให้คุณตามกฎหมายที่ใช้บังคับ และคุณจะไม่ลดทอนส่วนหนึ่งส่วนใดของซอฟต์แวร์ให้อยู่ในรูปแบบที่มนุษย์สามารถอ่านเข้าใจได้ ไม่โอนซอฟต์แวร์ที่ได้รับสิทธิ์การใช้งานหรือส่วนย่อยใด ๆ ของซอฟต์แวร์ที่ได้รับสิทธิ์นี้ และไม่อนุญาตให้บุคคลภายนอกใด ๆ กระทำการดังกล่าว ยกเว้นว่ากฎหมายที่ใช้บังคับจะห้ามเอาไว้อย่างชัดแจ้งไม่ให้บังคับใช้ข้อจำกัดดังกล่าวข้างต้น จะต้องไม่นำรหัสไบนารีหรือโค้ดต้นฉบับของโปรแกรมซอฟต์แวร์มาใช้งาน หรือทำวิศวกรรมย้อนกลับ เพื่อสร้างอัลกอริทึมของโปรแกรมอันเป็นกรรมสิทธิ์ของบริษัท ผู้ถือสิทธิ์และ/หรือซัพพลายเออร์ของผู้ถือสิทธิ์ ขอสงวนสิทธิ์ทั้งปวงที่ไม่ได้รับอนุญาตไว้อย่างชัดแจ้งในที่นี้ตามความเหมาะสม การใช้งานซอฟต์แวร์นี้โดยที่ไม่ได้รับอนุญาตดังกล่าว จะมีผลทำให้ข้อตกลงใบอนุญาตใช้งานที่ได้รับในที่นี้สิ้นสุดลงทันทีโดยอัตโนมัติ และอาจส่งผลให้ถูกดำเนินคดีทางอาญาและ/หรือคดีทางแพ่ง
6.2. คุณจะต้องไม่โอนสิทธิ์การใช้ซอฟต์แวร์ให้กับบุคคลภายนอกใด ๆ ยกเว้นการโอนตามที่กำหนดไว้ในวรรค 2.5 ของข้อตกลงใบอนุญาตใช้งานนี้
6.3. คุณจะต้องไม่มอบรหัสการเปิดใช้งานให้กับบุคคลภายนอก หรืออนุญาตให้บุคคลภายนอกเข้าถึงรหัสการเปิดใช้งาน ซึ่งถือเป็นข้อมูลลับของผู้ถือสิทธิ์ และคุณจะต้องใช้ความระมัดระวังตามสมควรเพื่อปกป้องรหัสการเปิดใช้งานให้เป็นความลับ ยกเว้นการถ่ายโอนรหัสการเปิดใช้งานให้กับบุคคลภายนอก ตามข้อกำหนดที่ระบุไว้ในวรรค 2.5 ของข้อตกลงใบอนุญาตใช้งานนี้ คุณมีหน้าที่รับผิดชอบในการเก็บรักษารหัสการเปิดใช้งานไว้เป็นความลับ ในระหว่างการใช้ซอฟต์แวร์
6.4. ใบอนุญาตใช้งานที่ได้รับมานั้นได้รับมาทั้งหมด ซึ่งจะต้องไม่มีการแยกออกเป็นส่วนๆ เพื่อวัตถุประสงค์ในการแจกจ่ายแก่บุคคลภายนอกเพื่อประโยชน์ทางการค้า 
6.5. คุณจะต้องไม่ให้เช่า ให้เช่าซื้อ หรือให้ยืมซอฟต์แวร์นี้แก่บุคคลภายนอก
6.6. คุณจะต้องไม่ใช้ซอฟต์แวร์นี้ในการสร้างข้อมูลหรือซอฟต์แวร์ที่ใช้ในการตรวจจับ การปิดกั้น หรือการสกัดกั้นภัยคุกคามต่าง ๆ ดังที่อธิบายไว้ในคู่มือผู้ใช้
6.7. หากคุณกำลังใช้ซอฟต์แวร์เวอร์ชันทดลองใช้ คุณจะไม่มีสิทธิ์ได้รับการสนับสนุนทางเทคนิคตามที่ระบุไว้ในส่วน ก. วรรค 4 ของข้อตกลงใบอนุญาตใช้งานนี้ และคุณไม่มีสิทธิ์โอนใบอนุญาตหรือสิทธิ์ในการใช้ซอฟต์แวร์นี้ให้กับบุคคลภายนอกใด ๆ

7. การรับประกันที่จำกัดและคำแถลงการณ์ปฏิเสธความรับผิดชอบ
7.1. ซอฟต์แวร์มีไว้เพื่อดำเนินการตามที่ระบุไว้ในคู่มือผู้ใช้ และการติดตั้งอัปเดตซอฟต์แวร์ทั้งหมดโดยผู้ใช้ปลายทาง หากมีการใช้เวอร์ชันที่รองรับ ยกเว้นว่าจะระบุไว้เป็นอย่างอื่นในข้อตกลงใบอนุญาตใช้งาน รับทราบรายการเวอร์ชันที่สนับสนุนได้ที่ support.kaspersky.com
7.2. คุณยอมรับว่าซอฟต์แวร์ที่จัดเตรียมให้นั้นมีตัวเลือกในการต่ออายุบริการโดยอัตโนมัติ ซึ่งจะดาวน์โหลดและติดตั้งการปรับปรุง โปรแกรมแก้ไข และ/หรือ การดัดแปลงซอฟต์แวร์และองค์ประกอบอื่น ๆ รวมถึงซอฟต์แวร์เวอร์ชันใหม่
7.3. คุณยอมรับว่า ซอฟต์แวร์จะดาวน์โหลดส่วนขยายสำหรับเว็บเบราว์เซอร์โดยอัตโนมัติ ซึ่งจำเป็นสำหรับการทำงานพื้นฐานของซอฟต์แวร์ที่ได้รับสิทธิ์การใช้งาน
7.4. คุณได้รับทราบ ยอมรับ และยินยอมว่า ซอฟต์แวร์ทุกชนิดย่อมมีข้อผิดพลาด และเราแนะนำให้คุณสำรองข้อมูลในเครื่องคอมพิวเตอร์ด้วยความถี่และการเตรียมพร้อมที่เหมาะสม
7.5. ผู้ถือสิทธิ์ไม่รับประกันว่าซอฟต์แวร์ดังกล่าวจะทำงานอย่างถูกต้องในกรณีที่มีการละเมิดข้อกำหนดดังที่อธิบายไว้ในคู่มือผู้ใช้หรือในข้อตกลงใบอนุญาตใช้งานฉบับนี้
7.6. ผู้ถือสิทธิ์จะไม่รับประกันว่าซอฟต์แวร์จะทำงานอย่างถูกต้อง หากคุณไม่ดาวน์โหลดการอัปเดตที่ระบุไว้ในส่วน ก. วรรค 2.6 ของข้อตกลงใบอนุญาตใช้งานนี้เป็นประจำ
7.7. ผู้ถือสิทธิ์จะไม่รับประกันความพร้อมในการใช้ฟังก์ชันการใช้งานของซอฟต์แวร์ที่อธิบายไว้ในคู่มือผู้ใช้ เมื่อสิ้นสุดระยะเวลาที่ระบุไว้ในส่วน ก. วรรค 3 ของข้อตกลงใบอนุญาตใช้งานนี้
7.8. ผู้ถือสิทธิ์ไม่รับประกันว่าซอฟต์แวร์จะทำงานได้อย่างถูกต้องหากการทำงานผิดปกติในซอฟต์แวร์เกิดจากอุปกรณ์หรือซอฟต์แวร์ที่มิได้จัดหาให้โดย AO Kaspersky Lab หรือบริษัทในเครือ
7.9. งานฟังก์ชันการทำงานเฉพาะของซอฟต์แวร์มอบให้ผ่านการเข้าถึง และ/หรือการใช้บริการของบุคคลภายนอกตามที่ระบุไว้ในข้อตกลงใบอนุญาตใช้งานนี้ และ/หรือคู่มือผู้ใช้ ผู้ถือสิทธิ์ไม่ต้องรับผิดชอบต่อบริการของบุคคลภายนอกเหล่านี้ คุณยังยอมรับอีกว่าผู้ถือสิทธิ์ไม่ต้องรับผิดต่อการสูญหายหรือความเสียหายที่เกี่ยวข้องกับการใช้บริการของบุคคลภายนอกของคุณ
7.10. คุณรับทราบว่าซอฟต์แวร์นี้จะจัดเตรียมมาพร้อมการตั้งค่ามาตรฐานของผู้ถือสิทธิ์ที่ปรับใช้ตามค่าเริ่มต้น และให้ถือเป็นความรับผิดชอบของคุณแต่เพียงผู้เดียวในการกำหนดค่าซอฟต์แวร์เพื่อตอบสนองความต้องการของคุณเอง
7.11. คุณรับทราบและยอมรับว่าซอฟแวร์จะมีส่วนร่วมในการกระทำที่จำเป็นสำหรับประสิทธิภาพ
7.12. ซอฟต์แวร์นี้จัดให้ "ตามสภาพ" และผู้ถือสิทธิ์จะไม่ขอรับรองและไม่รับประกันใด ๆ เกี่ยวกับการใช้งานหรือประสิทธิภาพการทำงานของซอฟต์แวร์ดังกล่าว เว้นเสียแต่การรับประกัน เงื่อนไข การเป็นตัวแทนหรือระยะเวลาที่ไม่สามารถยกเว้นหรือจำกัดได้ตามกฎหมายที่บังคับ ผู้ถือสิทธิ์และคู่ค้าของผู้ถือสิทธิ์จะไม่ทำการรับประกัน สร้างเงื่อนไข เป็นตัวแทน หรือทำข้อตกลงใด ๆ (ทั้งแบบชัดแจ้งหรือโดยนัย ไม่ว่าจะเป็นไปตามข้อกฎหมาย กฎหมายทั่วไป ธรรมเนียมปฏิบัติ การใช้งาน หรือประการอื่นใด) ในเรื่องใด ๆ รวมถึงแต่ไม่จำกัดเฉพาะ การไม่ละเมิดสิทธิ์ของบุคคลภายนอก ความสามารถในเชิงพาณิชย์ คุณภาพที่น่าพอใจ การรวม ความสมบูรณ์ หรือความเหมาะสมในการใช้งานเพื่อจุดประสงค์ใด ๆ โดยเฉพาะ คุณจะเป็นผู้รับภาระต่อข้อผิดพลาดและความเสี่ยงทั้งปวงในเรื่องการปฏิบัติงานและความรับผิดชอบในการเลือกซอฟต์แวร์เพื่อให้บรรลุผลตามจุดประสงค์ที่วางไว้และสำหรับการติดตั้ง การใช้งาน และผลที่ได้รับจากซอฟต์แวร์นี้ โดยไม่จำกัดเฉพาะบทบัญญัติที่กล่าวมาข้างต้น ผู้ถือสิทธิ์จะไม่รับรองและให้การรับประกันว่าซอฟต์แวร์จะปลอดจากข้อผิดพลาดใด ๆ หรือปลอดจากการหยุดชะงักหรือความล้มเหลวอื่นใด หรือว่าซอฟต์แวร์นี้จะตอบสนองต่อทุกความต้องการของคุณไม่ว่าเป็นที่เปิดเผยต่อผู้ถือสิทธิ์หรือไม่

8. การยกเว้นและการจำกัดความรับผิด
8.1. ภายใต้ขอบเขตสูงสุดที่อนุญาตโดยกฎหมาย ไม่ว่ากรณีใด ๆ ผู้ถือสิทธิ์หรือคู่ค้าของตนจะไม่รับผิดชอบต่อความเสียหายในทุกรูปแบบ ไม่ว่าจะเป็นความเสียหายในกรณีพิเศษ, จากอุบัติเหตุ, จากการลงโทษ, ความเสียหายทางอ้อม, หรือความเสียหายใด ๆ ที่เป็นผลสืบเนื่อง (รวมถึงแต่ไม่จำกัดเพียงความเสียหายจากการสูญเสียผลกำไรหรือเป็นสูญเสียความลับหรือข้อมูลอื่น ๆ, ความเสียหายจากการหยุดชะงักของธุรกิจ, การสูญเสียความเป็นส่วนตัว, ความล้มเหลวในการทำงาน, ความเสียหายและสูญหายของข้อมูลหรือโปรแกรม, การไม่สามารถปฏิบัติหน้าที่ใด ๆ รวมถึงหน้าที่ตามกฎหมาย, หน้าที่อันชอบธรรมหรือหน้าที่ในการดูแลที่เหมาะสมใด ๆ, ความประมาท, การสูญเสียทางเศรษฐกิจ และการสูญเสียเป็นตัวเงิน หรือสิ่งอื่นใดก็ตาม) ที่เกิดขึ้นจากหรือเกี่ยวข้องกับการใช้หรือการไม่สามารถที่จะใช้ซอฟต์แวร์ใด ๆ ที่จัดหามาให้ หรือความล้มเหลวในการให้บริการสนับสนุนหรือบริการอื่น ๆ ข้อมูล ซอฟต์แวร์ และเนื้อหาที่เกี่ยวข้องผ่านซอฟต์แวร์หรือที่เกิดขึ้นมาจากการใช้ของซอฟต์แวร์ หรือเหตุอื่นใดภายใต้หรือที่เกี่ยวข้องกับบทบัญญัติของข้อตกลงสิทธิ์การใช้งานนี้ หรือเกิดขึ้นจากการละเมิดสัญญาข้อใด หรือการไม่ปฏิบัติตาม (รวมถึงการละเลย ตีความผิดพลาด ภาระผูกพันหรือหน้าที่ในการรับผิดโดยเคร่งครัดใด ๆ) หรือการละเมิดหน้าที่ตามกฎหมาย หรือละเมิดการรับประกันโดยผู้ถือสิทธิ์ และ/หรือโดยคู่ค้าใด ๆ ถึงแม้ว่า ผู้ถือสิทธิ์ และ/หรือคู่ค้าใด ๆ ได้รับทราบถึงความเป็นไปได้ของความเสียหายดังกล่าวแล้ว

คุณยอมรับว่าในกรณีที่พบว่าผู้ถือสิทธิ์ และ/หรือคู่ค้าของตนมีความผิด ความรับผิดชอบต่อความผิดของผู้ถือสิทธิ์ และ/หรือคู่ค้าของตน จะถูกจำกัดไว้ไม่เกินราคาของซอฟต์แวร์ ไม่มีในกรณีใดที่ความรับผิดชอบของผู้ถือสิทธิ์และ/หรือคู่ค้าของผู้ถือสิทธิ์จะเกินกว่าค่าธรรมเนียมซึ่งชำระให้แก่ผู้ถือสิทธิ์หรือคู่ค้าเพื่อซื้อซอฟต์แวร์ (ตามที่สมควร)

ไม่มีข้อความใดในข้อตกลงใบอนุญาตใช้งานฉบับนี้ ยกเว้นหรือจำกัดสิทธิ์การเรียกร้องสำหรับการเสียชีวิตและการบาดเจ็บส่วนบุคคลใด ๆ นอกจากนี้ ในกรณีที่คำแถลงการณ์ปฏิเสธความรับผิดชอบ การยกเว้น หรือข้อจำกัดในข้อตกลงสิทธิ์การใช้งานฉบับนี้ไม่สามารถยกเว้นหรือจำกัดได้ตามกฎหมายที่ใช้บังคับ ดังนั้นการปฏิเสธ การยกเว้นหรือการจำกัดในส่วนดังกล่าว จะไม่ใช้บังคับกับคุณ และคุณยังคงมีภาระผูกพันตามข้อกำหนดเรื่องความรับผิดชอบ การยกเว้น และการจำกัดในส่วนอื่น ๆ ที่เหลือเช่นเดิม

9. GNU และใบอนุญาตใช้งานอื่น ๆ ของบุคคลภายนอก
9.1. ซอฟต์แวร์นี้อาจมีโปรแกรมซอฟต์แวร์บางอย่างที่มอบสิทธิ์การใช้งาน (หรือ ให้สิทธิ์การใช้งานต่ออีกทอด) แก่ผู้ใช้ปลายทางภายใต้ใบอนุญาตสาธารณะของ GNU สิทธิ์การใช้งานสาธารณะทั่วไป (GPL) หรือใบอนุญาตการใช้ซอฟต์แวร์โดยไม่คิดค่าใช้จ่ายอื่น ๆ ที่คล้ายคลึงกัน ซึ่งจะอนุญาตให้ผู้ใช้ปลายทางทำการคัดลอก ดัดแปลงแก้ไข และแจกจ่ายโปรแกรมบางอย่าง หรือบางส่วนของโปรแกรมดังกล่าวต่ออีกทอด และมีสิทธิ์ในการเข้าถึงโค้ดต้นฉบับ ("ซอฟต์แวร์โอเพ่นซอร์ส") หากใบอนุญาตดังกล่าวกำหนดให้ซอฟต์แวร์ใด ๆ ที่มีการแจกจ่ายให้กับบุคคลอื่นในรูปแบบไบนารีที่เรียกใช้งานได้ ต้องมีโค้ดต้นฉบับของซอฟต์แวร์ดังกล่าวให้ผู้ใช้เหล่านั้นด้วย คุณสามารถรับโค้ดต้นฉบับได้จากในซอฟต์แวร์ หรือขอรับได้โดยส่งคำขอไปที่ source@kaspersky.com หากใบอนุญาตซอฟต์แวร์โอเพ่นซอร์สกำหนดให้ผู้ถือสิทธิ์มอบสิทธิ์ในการใช้ คัดลอก หรือดัดแปลงแก้ไขโปรแกรมซอฟต์แวร์โอเพ่นซอร์สที่กว้างกว่าสิทธิ์ที่ได้รับในข้อตกลงใบอนุญาตใช้งานนี้ ให้สิทธิ์ที่กว้างกว่าเหล่านี้มีผลเหนือกว่าสิทธิ์และข้อจำกัดในข้อตกลงฉบับนี้

10. กรรมสิทธิ์ในทรัพย์สินทางปัญญา
10.1. คุณยอมรับว่าซอฟต์แวร์และผู้เขียนซอฟต์แวร์ ระบบ แนวความคิด วิธีการดำเนินงาน เอกสาร และข้อมูลอื่น ๆ ที่มีอยู่ในซอฟต์แวร์นี้เป็นทรัพย์สินทางปัญญาที่มีกรรมสิทธิ์และ/หรือความลับทางการค้าที่มีค่าของผู้ถือสิทธิ์หรือคู่ค้า ซึ่งผู้ถือสิทธิ์และคู่ค้าได้รับการคุ้มครองตามตามกฎหมายทั้งทางแพ่งและทางอาญา และตามกฎหมายลิขสิทธิ์ ความลับทางการค้า เครื่องหมายการค้า และสิทธิบัตรของสหพันธรัฐรัสเซีย สหภาพยุโรป และสหรัฐอเมริกา ตลอดจนประเทศอื่น ๆ และสนธิสัญญาระหว่างประเทศตามที่บังคับใช้
ข้อตกลงใบอนุญาตใช้งานนี้มิได้ให้สิทธิ์ใด ๆ ในทรัพย์สินทางปัญญานี้แก่คุณ รวมถึงเครื่องหมายการค้าหรือเครื่องหมายบริการของผู้ถือสิทธิ์ และ/หรือ คู่ค้าของผู้ถือสิทธิ์ ("เครื่องหมายการค้า") คุณจะต้องใช้เครื่องหมายการค้าเฉพาะเท่าที่จะระบุผลลัพธ์ที่พิมพ์ออกมาโดยซอฟต์แวร์นี้ โดยต้องปฏิบัติให้สอดคล้องกับข้อปฏิบัติทางเครื่องหมายการค้าได้รับการยอมรับรวมถึงการระบุชื่อเจ้าของเครื่องหมายการค้าดังกล่าว การใช้เครื่องหมายการค้าใด ๆ ดังกล่าวมิได้ให้สิทธิ์ใด ๆ ในกรรมสิทธิ์จากเครื่องหมายการค้าแก่คุณ
ผู้ถือสิทธิ์ และ/หรือ คู่ค้าของตนจะถือครองและรักษาไว้ซึ่งสิทธิ์ กรรมสิทธิ์และผลประโยชน์ทั้งปวงในซอฟต์แวร์ รวมทั้งโดยไม่มีข้อจำกัดใด ๆ ในการแก้ไขข้อผิดพลาด การปรับปรุง การอัปเดตหรือการดัดแปลงแก้ไขอื่น ๆ กับซอฟต์แวร์ดังกล่าว ไม่ว่าจะทำโดยผู้ถือสิทธิ์หรือบุคคลภายนอก รวมถึงลิขสิทธิ์ สิทธิบัตร สิทธิ์ในความลับทางการค้า เครื่องหมายการค้า และสิทธิ์ในทรัพย์สินทางปัญญาอื่นใดในซอฟต์แวร์
การมีไว้ในครอบครอง การติดตั้ง หรือการใช้ซอฟต์แวร์ของคุณ มิได้เป็นการถ่ายโอนกรรมสิทธิ์ในทรัพย์สินทางปัญญาใด ๆ ของซอฟต์แวร์นี้ให้กับคุณ และคุณจะไม่ได้รับสิทธิ์ใด ๆ ในซอฟต์แวร์ยกเว้นตามที่กำหนดโดยชัดแจ้งไว้ในข้อตกลงสิทธิ์การใช้งานฉบับนี้ สำเนาทั้งหมดของซอฟต์แวร์ที่ทำขึ้นภายใต้ข้อตกลงจะต้องมีการแจ้งกรรมสิทธิ์เดียวกันกับที่ปรากฏในซอฟต์แวร์ ยกเว้นดังที่ระบุไว้ในที่นี้ ข้อตกลงใบอนุญาตใช้งานฉบับนี้มิได้ให้สิทธิ์ในทรัพย์สินทางปัญญาใด ๆ ในซอฟต์แวร์นี้แก่คุณ และคุณรับทราบว่าสิทธิ์การใช้งานที่กำหนดไว้ภายใต้ข้อตกลงใบอนุญาตใช้งานนี้ จะให้คุณมีสิทธิ์ในการใช้งานที่จำกัดภายใต้ข้อกำหนดและเงื่อนไขของข้อตกลงใบอนุญาตใช้งานฉบับนี้เท่านั้น ผู้ถือสิทธิ์ขอสงวนสิทธิ์ทั้งปวงที่จะไม่ให้อนุญาตอย่างชัดแจ้งกับคุณในข้อตกลงใบอนุญาตใช้งานนี้
10.2. คุณยินยอมที่จะไม่ทำการดัดแปลงแก้ไขหรือเปลี่ยนแปลงซอฟต์แวร์นี้ในทางใดทางหนึ่ง คุณไม่สามารถลบหรือแก้ไขประกาศเกี่ยวกับลิขสิทธิ์ใด ๆ หรือประกาศเกี่ยวกับแจ้งกรรมสิทธิ์อื่น ๆ ในสำเนาใด ๆ ของซอฟต์แวร์นี้
10.3. การละเมิดสิทธิ์ในทรัพย์สินทางปัญญาของซอฟต์แวร์จะเป็นผลให้ถูกดำเนินคดีตามกฎหมายแพ่ง ปกครอง หรือทางอาญา

11. กฎหมายที่ใช้บังคับ
11.1. ยกเว้นจากที่ระบุไว้ในส่วน ก. วรรค 11.2 และ 11.3 ด้านล่าง ข้อตกลงใบอนุญาตใช้งานนี้จะได้รับการควบคุมและตีตามกฎหมายที่ระบุไว้ด้านล่าง ตามประเทศหรือดินแดนที่คุณได้รับซอฟต์แวร์ โดยไม่มีการอ้างอิงหรือการบังคับใช้หลักการความขัดแย้งของข้อกฎหมาย:
ก. รัสเซีย ถ้าคุณได้รับซอฟต์แวร์ในรัสเซีย กฎหมายของสหพันธรัฐรัสเซียจะมีผลบังคับใช้
ข. สหรัฐอเมริกา เปอร์โตริโก อเมริกันซามัว กวม และหมู่เกาะเวอร์จินของสหรัฐอเมริกา ถ้าคุณได้รับซอฟต์แวร์ในสหรัฐอเมริกา เปอร์โตริโก อเมริกันซามัว กวม และหมู่เกาะเวอร์จินของสหรัฐอเมริกา กฎหมายของคอมมอนเวลต์แห่งแมตซาชูเซตส์ ประเทศสหรัฐอเมริกา จะมีผลบังคับใช้ อย่างไรก็ตาม กฎหมายของรัฐในสหรัฐอเมริกาที่คุณอาศัยอยู่ จะมีผลควบคุมการร้องเรียนภายใต้กฎหมายคุ้มครองผู้บริโภค กฎหมายควบคุมการแข่งขันที่ไม่เป็นธรรม หรือกฎหมายที่คล้ายคลึงกัน คุณและผู้ถือสิทธิ์ยอมรับอย่างชัดแจ้งในที่นี้ว่าทั้งสองฝ่ายขอสละสิทธิ์ใด ๆ ในการเข้ารับการพิจารณาคดีโดยคณะลูกขุน ตามขอบเขตสูงสุดที่กฎหมายอนุญาต
ค. แคนาดา ถ้าคุณได้รับซอฟต์แวร์ในแคนาดา กฎหมายของเขตออนทาริโอจะมีผลบังคับใช้
ง. เม็กซิโก ถ้าคุณได้รับซอฟต์แวร์ในเม็กซิโก กฎหมายรัฐบาลกลางของสาธารณรัฐเม็กซิโกจะมีผลบังคับใช้
จ. สหภาพยุโรป ถ้าคุณได้รับซอฟต์แวร์ในประเทศสมาชิกสหภาพยุโรป กฎหมายของเยอรมนีจะมีผลบังคับใช้
ฉ. ออสเตรเลีย ถ้าคุณได้รับซอฟต์แวร์ในประเทศออสเตรเลีย กฎหมายของรัฐหรือดินแดนที่คุณได้รับสิทธิ์การใช้งานจะมีผลบังคับใช้
ช. เขตปกครองพิเศษฮ่องกงและมาเก๊า ถ้าคุณได้รับซอฟต์แวร์ในฮ่องกงหรือมาเก๊า กฎหมายของเขตปกครองพิเศษฮ่องกงจะมีผลบังคับใช้
ซ. ไต้หวัน ถ้าคุณได้รับซอฟต์แวร์ในไต้หวัน กฎหมายของประเทศไต้หวันจะมีผลบังคับใช้
ฌ. ญี่ปุ่น ถ้าคุณได้รับซอฟต์แวร์ในญี่ปุ่น กฎหมายของประเทศญี่ปุ่นจะมีผลบังคับใช้
ญ. ประเทศหรือดินแดนอื่น ๆ ถ้าคุณเลือกรับซอฟต์แวร์ในประเทศอื่น กฎหมายของประเทศที่ซื้อจะมีผลบังคับใช้
11.2. ไม่ว่าข้อตกลงฉบับนี้จะกล่าวไว้อย่างใดข้างต้น หากกฎหมายที่จำเป็นหรือนโยบายสาธารณะของประเทศหรือดินแดนใดที่บังคับใช้หรือตีความข้อตกลงใบอนุญาตใช้งานนี้ ห้ามไม่ให้บังคับใช้ข้อกฎหมายที่ระบุในที่นี้ กฎหมายของประเทศหรือดินแดนดังกล่าวจะมีผลแทนที่ ตามขอบเขตซึ่งกฎหมายที่จำเป็นหรือนโยบายสาธารณะดังกล่าวกำหนด เช่นเดียวกัน หากคุณเป็นผู้บริโภคซึ่งเป็นบุคคลทั่วไป ข้อกำหนดในส่วน ก. วรรค 11.1 จะไม่มีผลกระทบต่อสิทธิ์อันจำเป็นที่พึงมีใด ๆ ที่ได้รับจากประเทศที่คุณพำนักอาศัยอยู่ ภายใต้กฎหมายของประเทศนั้น
11.3. ข้อตกลงใบอนุญาตใช้งานนี้จะต้องไม่ถูกควบคุมโดยอนุสัญญาสหประชาชาติว่าด้วยสัญญาสำหรับการขายสินค้าระหว่างประเทศ ซึ่งได้รับการยกเว้นเอาไว้อย่างชัดแจ้ง
11.4. ผู้ใช้มีหน้าที่รับผิดชอบในการติดต่อกับผู้ถือสิทธิ์หรือคู่ค้าของผู้ถือสิทธิ์โดยตรงเท่านั้น หากมีปัญหาใด ๆ เกี่ยวกับผลิตภัณฑ์

12. ระยะเวลาในการนำแจ้งเรื่องเพื่อการดำเนินการทางกฎหมาย
12.1. ฝ่ายใดฝ่ายหนึ่งในข้อตกลงใบอนุญาตใช้งานนี้ จะต้องนำแจ้งเรื่องเพื่อการดำเนินการทางกฎหมายทุกรูปแบบที่เกิดจากการทำธุรกรรมภายใต้ข้อตกลงนี้ภายในหนึ่ง (1) ปี หลังจากที่สาเหตุของการดำเนินการทางกฎหมายดังกล่าวได้เกิดขึ้นหรือถูกค้นพบว่าเกิดขึ้น ยกเว้นในกรณีของการดำเนินคดีที่เกี่ยวข้องกับการละเมิดสิทธิ์ในทรัพย์สินทางปัญญา ซึ่งสามารถนำแจ้งเรื่องเพื่อดำเนินคดีได้ภายในระยะเวลาสูงสุดตามที่กฎหมายกำหนด

13. ความครบถ้วนในฐานะข้อตกลงทั้งฉบับ การแยกส่วนบังคับใช้ข้อตกลง ข้อกำหนดว่าด้วยการไม่สละสิทธิ์
13.1. ข้อตกลงใบอนุญาตใช้งานนี้เป็นข้อตกลงทั้งหมดระหว่างคุณกับผู้ถือสิทธิ์ ซึ่งจะมีผลแทนที่ข้อตกลง ข้อเสนอ การสื่อสาร หรือการโฆษณาก่อนหน้านี้ทั้งหมด ทั้งในรูปแบบคำพูดด้วยวาจาหรือลายลักษณ์อักษร ในประเด็นที่เกี่ยวกับซอฟต์แวร์หรือสาระสำคัญของข้อตกลงใบอนุญาตใช้งานฉบับนี้ คุณรับทราบว่าคุณได้อ่านข้อตกลงใบอนุญาตใช้งานนี้ พร้อมทั้งทำความเข้าใจและยอมรับที่จะมีผลผูกพันตามเงื่อนไขของข้อตกลงฉบับนี้ หากศาลในเขตอำนาจศาลที่มีอำนาจพบว่าบทบัญญัติใด ๆ ในข้อตกลงใบอนุญาตใช้งานนี้ไม่ถูกต้อง เป็นโมฆะ หรือไม่มีผลบังคับด้วยเหตุผลใดก็ตาม บทบัญญัติดังกล่าวทั้งหมดหรือบางส่วน จะถูกตีความให้แคบลงเพื่อให้กลายเป็นกฎหมายและสามารถบังคับใช้ได้ และข้อตกลงใบอนุญาตใช้งานทั้งหมดจะไม่สูญเสียอำนาจการบังคับใช้ทั้งหมดไป และส่วนที่เหลือของข้อตกลงใบอนุญาตใช้งานนี้จะยังคงมีผลบังคับใช้เต็มรูปแบบในขอบเขตสูงสุดที่อนุญาตโดยกฎหมายหรือหลักจริยธรรมอื่นใด พร้อมทั้งยังรักษาไว้ซึ่งเจตนาเดิมอย่างครบถ้วนที่สุดเท่าที่จะทำได้ การไม่สละสิทธิ์ในบทบัญญัติหรือเงื่อนไขใด ๆ ในเอกสารฉบับนี้จะไม่สามารถทำได้ ยกเว้นในกรณีที่มีการเขียนขอสละสิทธิ์เป็นลายลักษณ์อักษรและลงนามโดยคุณและตัวแทนผู้มีอำนาจของผู้ถือสิทธิ์ โดยมีเงื่อนไขว่า การฝ่าฝืนบทบัญญัติใด ๆ ของข้อตกลงใบอนุญาตใช้งานนี้จะไม่ถือเป็นการสละสิทธิ์จากการละเมิดใด ๆ ที่เกิดขึ้นก่อนหน้า เกิดขึ้นพร้อมกันในขณะนั้น หรือที่เกิดขึ้นภายหลัง ความล้มเหลวของผู้ถือสิทธิ์ในเน้นย้ำหรือบังคับใช้บทบัญญัติใด ๆ ในข้อตกลงใบอนุญาตใช้งานนี้ หรือสิทธิ์ใด ๆ อย่างเข้มงวด จะต้องไม่ถูกตีความว่าเป็นการสละสิทธิ์ในบทบัญญัติหรือสิทธิ์ใด ๆ ดังกล่าว

14. การสละสิทธิ์การดำเนินคดีแบบกลุ่มและการอนุญาโตตุลาการที่มีผลผูกพัน
14.1. หากคุณอาศัยอยู่ในสหรัฐอเมริกา ส่วน ก. วรรค 14 นี้ถือว่ามีผลบังคับใช้กับคุณ หากมีข้อพิพาท ข้อเรียกร้อง หรือข้อโต้แย้งใด ๆ ก็ตามที่เกี่ยวข้องกับผลิตภัณฑ์และบริการใด ๆ ของผู้ถือสิทธิ์ หรือส่วนใดก็ตามในข้อตกลงใบอนุญาตใช้งานนี้เกิดขึ้นระหว่างคุณกับผู้ถือสิทธิ์ หรือระหว่างคุณกับบริษัทในเครือของผู้ถือสิทธิ์ ซึ่งเป็นบุคคลภายนอกโดยที่ทั้งสองฝ่ายไม่สามารถระงับข้อพิพาทอย่างไม่เป็นทางการภายในช่วงเวลาที่เหมาะสม คุณและอีกฝ่ายหนึ่งจะต้องยินยอมที่จะใช้การอนุญาโตตุลาการแบบบุคคลที่มีผลผูกผันต่อหน้าสมาคมอนุญาโตตุลาการของสหรัฐอเมริกา (American Arbitration Association - "AAA") ภายใต้กฎหมายอนุญาโตตุลาการของรัฐบาลกลาง (Federal Arbitration Act - "FAA") และไม่ทำการฟ้องร้องในศาลต่อหน้าผู้พิพากษาหรือคณะลูกขุน ในกรณีที่มีกระบวนการพิจารณาการอนุญาโตตุลาการแบบบุคคลที่มีผลผูกพันเกิดขึ้นระหว่างฝ่ายต่าง ๆ อนุญาโตตุลาการที่เป็นกลางจะต้องตัดสินใจและถือว่าการตัดสินใจนั้นเป็นที่สิ้นสุด เว้นแต่สิทธิ์ในการอุทธรณ์ที่จำกัดภายใต้ FAA หากมีข้อขัดแย้งใด ๆ ระหว่างข้อตกลงใบอนุญาตใช้งานนี้และกฎหมายของ AAA ให้ยึดเอาข้อตกลงใบอนุญาตใช้งานนี้เป็นหลัก
14.2. ไม่อนุญาตให้มีกระบวนการพิจารณาใด ๆ ก็ตามซึ่งรวมถึงแต่ไม่จำกัดเฉพาะการฟ้องร้องดำเนินคดีแบบกลุ่ม การอนุญาโตตุลาการแบบกลุ่ม การฟ้องร้องโดยให้เอกชนเป็นผู้ดำเนินคดีในนามของสาธารณชน การดำเนินคดีระดับบุคคลที่นำมารวมกันโดยไม่ได้การยินยอมจากทุกฝ่าย หรือกระบวนการทางกฎหมายใด ๆ ก็ตามที่ดำเนินการในอำนาจของผู้แทน หากยอมรับข้อตกลงใบอนุญาตใช้งานนี้ จะถือว่าคุณยินยอมที่จะไม่ทำการเริ่มหรือมีส่วนร่วมในกระบวนการพิจารณาแบบเป็นกลุ่มและหลายฝ่าย และการดำเนินคดีใด ๆ ก็ตามที่คุณยื่นเรื่อง และการชดเชยค่าเสียหายใด ๆ ที่คุณได้รับจะต้องอยู่บนพื้นฐานของบุคคลตามที่ระบุไว้ในวรรคนี้ คุณอาจติดต่อผู้ถือสิทธิ์หรือคู่ค้าโดยตรงหากมีปัญหากับผลิตภัณฑ์
14.3. หากมีข้อพิพาท ข้อเรียกร้อง หรือข้อโต้แย้งใด ๆ ก็ตามที่เกี่ยวข้องกับการละเมิดสิทธิ์ในทรัพย์สินทางปัญญา การบังคับใช้ของผู้ถือสิทธิ์ การมีผลบังคับใช้ ฯลฯ และข้อเรียกร้องใด ๆ ที่เกี่ยวข้องกับการใช้งานโดยไม่ได้รับอนุญาตในรูปแบบใด ๆ ก็ตาม ซึ่งรวมถึงแต่ไม่จำกัดเฉพาะการจารกรรมและการละเมิดลิขสิทธิ์ของผลิตภัณฑ์หรือบริการใด ๆ ของผู้ถือสิทธิ์ไม่ได้อยู่ภายใต้วรรคอนุญาโตตุลาการนี้

15. ข้อมูลการติดต่อผู้ถือสิทธิ์
หากคุณมีข้อสงสัยใด ๆ เกี่ยวกับข้อตกลงใบอนุญาตใช้งานฉบับนี้ หรือหากคุณต้องการติดต่อผู้ถือสิทธิ์ด้วยเหตุผลประการใดก็ตาม กรุณาติดต่อแผนกบริการลูกค้าของเราที่:

AO Kaspersky Lab, Bldg. 3, 39A, Leningradskoe Shosse
Moscow, 125212
Russian Federation
อีเมล: info@kaspersky.com
เว็บไซต์: www.kaspersky.com

ข้อ B เงื่อนไขเกี่ยวกับการประมวลผลข้อมูล

โปรดอ่านเงื่อนไขของส่วน “เงื่อนไขเกี่ยวกับการประมวลผลข้อมูล” ส่วนนี้อธิบายถึงข้อมูลที่ได้รับจากคุณ และ/หรือจากคอมพิวเตอร์ของคุณ และวิธีการที่ผู้ถือสิทธิ์จะประมวลผลข้อมูลเพื่อปฏิบัติตามข้อตกลงใบอนุญาตใช้งานนี้ หากซอฟต์แวร์ถูกใช้ภายในนิติบุคคลหรือในคอมพิวเตอร์ที่ใช้โดยหลายบุคคล คุณต้องตรวจสอบให้แน่ใจว่าพวกเขาเข้าใจและยอมรับเงื่อนไขของส่วน “เงื่อนไขเกี่ยวกับการประมวลผลข้อมูล” ก่อนที่พวกเขาจะใช้ซอฟต์แวร์ 

1. สำหรับผู้ถือสิทธิ์ และ/หรือคู่ค้าเพื่อปฏิบัติตามหน้าที่ภายใต้ข้อตกลงใบอนุญาตใช้งานนี้ ผู้ถือสิทธิ์จำเป็นต้องได้รับและประมวลผลข้อมูลที่ระบุในส่วน ข. วรรค 1 ตามวัตถุประสงค์ที่ประกาศ ข้อมูลดังกล่าวอาจเป็นข้อมูลส่วนบุคคลตามกฎหมายที่บังคับใช้ในบางประเทศ
• ให้ฟังก์ชันหลักของซอฟต์แวร์ที่ได้รับกับคุณ
ฟังก์ชันการทำงานหลักของซอฟต์แวร์ตามที่ระบุไว้ในคู่มือผู้ใช้ก็เพื่อมอบความปลอดภัยระหว่างการใช้งานคอมพิวเตอร์ เพื่อมอบฟังก์ชันการทำงานหลักนี้ ขณะคุณใช้ซอฟต์แวร์ผู้ถือสิทธิ์จำเป็นต้องได้รับและประมวลผลข้อมูลเกี่ยวกับซอฟต์แวร์ที่ติดตั้ง, ออบเจ็กต์ที่สแกน, ข้อมูลเกี่ยวกับคอมพิวเตอร์และอุปกรณ์ที่เชื่อมต่อ และกิจกรรมบนอินเทอร์เน็ตของคอมพิวเตอร์จากอุปกรณ์ของคุณ อันได้แก่:

	• ข้อมูลเกี่ยวกับแอปพลิเคชัน: รหัสของแอปพลิเคชัน เวอร์ชันเต็มของแอปพลิเคชัน (หลัก, รอง, บิลด์, แพทช์), ประเภทแอปพลิเคชัน, รหัสภาษาท้องถิ่นของแอปพลิเคชัน, รหัสของแอปพลิเคชันบน My Kaspersky, รหัสการปรับแต่งแอปพลิเคชัน
	• ข้อมูลเกี่ยวกับอุปกรณ์ของผู้ใช้: ชื่ออุปกรณ์ในรูปแบบที่เข้ารหัส, ชื่อเครือข่ายของอุปกรณ์, ประเภทอุปกรณ์, รหัสเฉพาะของอุปกรณ์, รหัสอุปกรณ์ที่ไม่ได้ปรับให้เหมาะสมกับบุคคล, รหัสเฉพาะของอุปกรณ์บน My Kaspersky, ข้อมูลเกี่ยวกับการเริ่ม/สิ้นสุดการใช้งานอุปกรณ์
	• ข้อมูลเกี่ยวกับระบบปฏิบัติการ (OS): ประเภท OS, เวอร์ชัน OS, เวอร์ชันของแพ็คเกจอัปเดตที่ติดตั้ง (หลัก, รอง, บิลด์, เซอร์วิสแพ็ค, บิลด์)
	• ข้อมูลเกี่ยวกับการติดตั้งแอปพลิเคชัน: รหัสเฉพาะของการติดตั้งแอปพลิเคชัน, วันที่ของการติดตั้งแอปพลิเคชัน
	• ข้อมูลเกี่ยวกับผู้ใช้: รหัสผู้ใช้ที่ไม่ได้ปรับให้เหมาะสมกับบุคคล
	• ข้อมูลเกี่ยวกับบัญชีผู้ใช้ My Kaspersky: รหัสเฉพาะของบัญชีผู้ใช้ My Kaspersky, ชื่อผู้ใช้บน My Kaspersky, รหัสผ่านแบบครั้งเดียวสำหรับการลงทะเบียนอุปกรณ์บน My Kaspersky, ข้อมูลสำหรับการลงทะเบียนอุปกรณ์บน My Kaspersky ขณะทำการเชื่อมต่อเข้ากับบัญชี My Kaspersky
	• ข้อมูลเกี่ยวกับโปรไฟล์ของผู้เยาว์: ชื่อของผู้เยาว์, วันเกิดของผู้เยาว์, ไอคอนของผู้เยาว์ภายในแอปพลิเคชัน, รหัสของผู้เยาว์
	• ข้อมูลเกี่ยวกับแอปพลิเคชันที่ติดตั้ง: โครงสร้างข้อมูลที่มีข้อมูลทั่วไปเกี่ยวกับการติดตั้งแอปพลิเคชัน, ชื่อไฟล์, รหัสของแอปพลิเคชัน, เวอร์ชันแอปพลิเคชัน, เส้นทางของไฟล์, เวลาของการสร้างไฟล์, ข้อมูลเมตาของแอปพลิเคชัน, การเริ่ม/สิ้นสุดการใช้งานแอปพลิเคชัน, จำนวนเวลาที่แอปพลิเคชันภายนอกเริ่มต้นใช้งาน, เช็คซัม (MD5 หรือ SHA-256) ของไฟล์ที่สแกน, เช็คซัม (MD5 หรือ SHA-256) ของคีย์สาธารณะของใบรับรอง, หมวดหมู่ที่กำหนดให้วัตถุที่สแกน (พิจารณาจากการจัดประเภทของผู้ถือสิทธิ์), ลายเซ็นของใบรับรอง, หมวดหมู่อายุที่กำหนดให้วัตถุ, ความพร้อมในการใช้งานของลายเซ็น, ความพร้อมในการใช้งานของใบรับรองที่เชื่อถือได้สำหรับไฟล์, การบ่งชี้ว่ารวมอยู่ในบรรจุภัณฑ์ซอฟต์แวร์หรือไม่, ชื่อและเวอร์ชันของบรรจุภัณฑ์ซอฟต์แวร์, ผู้จำหน่ายบรรจุภัณฑ์ซอฟต์แวร์, รูปภาพและความละเอียดของไอคอนแอปพลิเคชัน, รายการรหัสของแอปพลิเคชันที่ถูกลบ, วันที่ของเหตุการณ์
	• ข้อมูลเกี่ยวกับข้อตกลงที่ยอมรับโดยผู้ใช้: รหัสของข้อตกลง, ประเภทข้อตกลง, เวอร์ชันของข้อตกลง, ตัวแสดงการยอมรับข้อตกลง, เวลาเมื่อการยอมรับข้อตกลงเปลี่ยนไป, วันที่และเวลาที่ส่งข้อมูลนี้
	• ข้อมูลเกี่ยวกับกิจกรรมทางเว็บของผู้ใช้: ที่อยู่เว็บของเว็บไซต์ที่เข้าชม, ส่วนโดเมนของที่อยู่เว็บผู้ใช้ป้อนในแถบที่อยู่ของเบราเซอร์หรือเปิดจากระบบค้นหา, ข้อความคำขอค้นหาของผู้ใช้
	• ข้อมูลเกี่ยวกับสถานะของคำขอของผู้เยาว์สำหรับเวลาเพิ่มเติมในการใช้อุปกรณ์, ผู้เยาว์ยื่นคำขอเพื่อเข้าใช้งานเว็บไซต์, ผู้เยาว์ยื่นคำขอเพื่อเข้าใช้งานแอปพลิเคชัน, เวลาของเหตุการณ์, รหัสคำขอ, ข้อความตัวหนังสือ, อายุการใช้งานของคำขอ
	• ข้อมูลเกี่ยวกับที่อยู่เว็บที่สแกน: ที่อยู่เว็บ, ส่วนหัวของหน้าเว็บ, เหตุผลสำหรับการบล็อกที่อยู่เว็บ, วันที่ของเหตุการณ์, IP Address ของเว็บที่บล็อกในรูปแบบนิรนาม, รายการชื่อที่อนุญาต, หมวดหมู่เว็บไซต์ที่ติดตามและบล็อกตามการจำแนกหมวดหมู่ของผู้ถือสิทธิ์, ค่าที่บ่งบอกว่าที่อยู่เว็บอยู่ในบัญชีขาวหรือบัญชีดำหรือไม่, ค่าของตัวอ้างอิงที่อยู่เว็บ, ประเภทและเวอร์ชันของโปรโตคอลที่ใช้, รหัสของประเภทคำขอ, หมายเลขพอร์ต
	• ข้อมูลเกี่ยวกับบริการของผู้ถือสิทธิ์: รหัสบริการ; ประเภทของโทเค็น, รหัสที่ออกโดยบริการเมื่อลงทะเบียนแอปพลิเคชันเสร็จสมบูรณ์ (หลังจากนั้นจะใช้เป็นการรับรองความถูกต้องและการลงทะเบียนของบริการบนอุปกรณ์นั้น ๆ), รหัสที่ออกโดยบริการเมื่อผู้ใช้ลงทะเบียน/รับรองความถูกต้องของลิงก์อุปกรณ์เสร็จสมบูรณ์, รหัสที่ออกโดยบริการเมื่อผู้ใช้รับรองความถูกต้องบน My Kaspersky เสร็จสมบูรณ์, โทเค็นของเซสชัน, โทเค็นของเซสชันที่ออกโดยบริการเมื่อลงทะเบียน/รับรองความถูกต้องของลิงก์โปรไฟล์ของผู้ใช้, อุปกรณ์, ผู้เยาว์เสร็จสมบูรณ์, ข้อมูลที่จำเป็นเพื่อรับโทเค็นของเซสชันที่รับรองความถูกต้องแล้ว, ค่าที่ระบุความจำเป็นของการส่งคืนโทเค็น NS, โทเค็น EKP (คีย์, ภูมิภาคของผู้ใช้, อายุการใช้งานของโทเค็น, ลายเซ็น, ค่าสถานะรหัสผ่านแบบสั้น)
	• ข้อมูลเกี่ยวกับเวอร์ชันของฐานข้อมูลสำหรับการจัดหมวดหมู่ไฟล์ที่ใช้โดยซอฟต์แวร์และรหัสของเร็กคอร์ดฐานข้อมูลที่ใช้ระหว่างการสแกน
	• ข้อมูลเกี่ยวกับคุณภาพของอัปเดตแอปพลิเคชันที่ติดตั้ง: เวอร์ชันของตัวอัปเดต, ประเภทและเวอร์ชันของงานอัปเดต; สถานะความคืบหน้าของงานอัปเดต, สถานะสุขภาพของแอปพลิเคชัน, ประเภทของข้อผิดพลาดที่อาจเกิดขึ้นระหว่างการอัปเดต, จำนวนข้อผิดพลาด, คำผิดปกติและการสิ้นสุดของงานอัปเดตที่ไม่เสร็จสมบูรณ์, รหัสของส่วนประกอบแอปพลิเคชันที่ดำเนินการอัปเดต, รหัสเฉพาะของการเริ่มต้นงานอัปเดต (สร้างโดยการสุ่มเมื่องานได้เริ่มต้นและไม่ได้เปลี่ยนแปลงจนกว่างานเสร็จสมบูรณ์)
	• รหัสของส่วนความช่วยเหลือ
	• เวลาของเหตุการณ์ที่เกี่ยวกับการทำงานแอปพลิเคชัน
	• ข้อมูลทางเทคนิคอื่น ๆ: เซ็ตการกำหนดค่า, ชื่อของเซ็ตการกำหนดค่า, รหัสของเซ็ตการกำหนดค่าที่ได้รับโดยอุปกรณ์
	
2. และผู้ถือสิทธิ์จะประมวลผลข้อมูลในรูปแบบที่ไม่อนุญาตให้มีการสัมพันธ์กับโดยตรงกับรายการเฉพาะใดๆ คุณสามารถดูรายการข้อมูลประเภทดังกล่าว และจุดประสงค์ในการประมวลผล โดยไปที่ help.kaspersky.com เลือกซอฟต์แวร์นั้น แล้วดูที่ส่วน “การจัดหาข้อมูล”
3. หากคุณเลือกที่จะไม่มอบข้อมูลที่จำเป็นแก่ผู้ถือสิทธิ์เพื่อปฏิบัติหน้าที่ความรับผิดชอบภายใต้ข้อตกลงใบอนุญาตใช้งานนี้ตามที่ระบุไว้ในส่วน “เงื่อนไขเกี่ยวกับการประมวลผลข้อมูล” แสดงว่าคุณไม่ยอมรับในเงื่อนไขของข้อตกลงใบอนุญาตใช้งานนี้ ในกรณีเช่นนี้ โปรดหยุดการติดตั้ง และ/หรือถอนการติดตั้งซอฟต์แวร์
4. เมื่อคุณมอบข้อมูลของคุณผ่านซอฟต์แวร์แก่ผู้ถือสิทธิ์ ผู้ถือสิทธิ์จะดูแลข้อมูลตามนโยบายความเป็นส่วนตัวตามของพวกเขา ซึ่งจะอธิบายถึงวิธีการที่ผู้ถือสิทธิ์ใช้ปกป้องข้อมูลของคุณเมื่อทำการประมวลผล และสิทธิ์ของคุณในฐานะเจ้าของข้อมูล สามารถอ่านเนื้อหาทั้งหมดได้ที่ ww.kaspersky.com/Products-and-Services-Privacy-Policy

© 2019 AO Kaspersky Lab สงวนลิขสิทธิ์ ซอฟต์แวร์นี้และเอกสารประกอบที่ให้มาด้วยมีลิขสิทธิ์และได้รับการคุ้มครองตามกฎหมายลิขสิทธิ์และสนธิสัญญาลิขสิทธิ์ระหว่างประเทศ ตลอดจนกฎหมายทรัพย์สินทางปัญญาและสนธิสัญญาอื่น ๆ
