MARKKINOINTITOIMINTOJEN TIETOJEN KÄSITTELY -LAUSUNTO (jäljempänä ”MARKKINOINTIA KOSKEVA LAUSUNTO”)

Markkinointia koskeva lausunto liittyy tietokoneohjelmaan Kaspersky Safe Kids for Mac (jäljempänä “Ohjelmisto”).

Kaikki tämän lausunnon käsitteet ovat käyttöoikeussopimuksen Määritelmät-kohdan määritelmien mukaisia.

Ennen kuin hyväksyt tämän markkinointia koskevan lausunnon, tutustu huolellisesti sen ehtoihin sekä kaikkiin dokumentteihin, joihin tässä lausunnossa viitataan. Jos Ohjelmiston käyttäjänä on oikeushenkilö tai Ohjelmistoa käytetään Tietokoneessa, jolla on useita käyttäjiä, sinun on varmistettava, että kaikki osapuolet ovat ymmärtäneet tämän markkinointia koskevan lausunnon ehdot ja hyväksyneet ne, ennen kuin tietojen käsittely aloitetaan.

Tietojen suojaaminen ja käsittely
Oikeudenhaltija käsittelee Käyttäjältä saamiaan tämän markkinointia koskevan lausunnon mukaisia tietoja Oikeudenhaltijan tietosuojakäytännön mukaisesti. Tietosuojakäytäntö on julkaistu osoitteessa www.kaspersky.com/Products-and-Services-Privacy-Policy.

Tietojen käsittelyn tarkoitus
Oikeudenhaltija käsittelee tietoja markkinointitarkoituksessa tämän markkinointia koskevan lausunnon mukaisesti voidakseen
⁃ parantaa Oikeuksienhaltijan Ohjelmiston, tuotteiden, palvelujen ja infrastruktuurin laatua, ulkoasua ja suorituskykyä analysoimalla käyttäjien käyttökokemusta, toimintatapaa ja tyytyväisyyttä Ohjelmistoon
⁃ tarjota sinulle tarpeisiisi parhaiten sopivia suojausratkaisuja
⁃ tarjota sinulle kiinnostuksen kohteitasi vastaavaa sisältöä ja mainoksia, jotka liittyvät Oikeudenhaltijan tuotteisiin, ratkaisuihin ja palveluihin
⁃ luoda tiettyihin parametreihin pohjautuvia käyttäjäryhmäluokkia ja sitten tarjota kyseisiä ryhmiä kiinnostavaa sisältöä niiden suojaustason ylläpidon, tarjousten ja mainosmateriaalin osalta, jotka liittyvät Oikeudenhaltijan tuotteisiin, ratkaisuihin ja palveluihin.

Käsitellyt tiedot
Tietyt tämän markkinointia koskevan lausunnon mukaisesti käsitellyt tiedot voidaan katsoa joidenkin maiden sovellettavassa lainsäädännössä henkilötiedoiksi. Seuraavia tietoja lähetetään luvallasi automaattisesti ja säännöllisin väliajoin Oikeudenhaltijalle tämän markkinointia koskevan lausunnon mukaisesti:
• tietoja käyttöjärjestelmästä: käyttöjärjestelmän versio, käyttöjärjestelmän Service Pack -versiot, käyttöjärjestelmän tyyppi, käyttöjärjestelmän laitos, lisätietoja käyttöjärjestelmän laitoksesta, käyttöjärjestelmän tuotetyyppi, bittimäärä
• tietoja sovelluksesta: sovelluksen täysi versio, sovelluksen lokalisointitunnus, sovelluksen tunnus, sovelluksen tyyppi Kaspersky Security Network -viitteen mukaan
• tietoja sovelluksen asennuksesta: sovelluksen asennuspäivämäärä, sovelluksen asennuksen yksilöivä tunnus, asennustyyppi, kumppanin koko nimi, koontiversion tunnus PPCS:ssä
• tietoja tietokoneesta: sen tietokoneen yksilöivä tunnus, johon sovellus on asennettu, laitteen tyyppi, laitteen malli.

Osallistumispäätöksesi
On täysin oma päätöksesi, lähetetäänkö tiedot automaattisesti ja säännöllisin väliajoin Oikeudenomistajalle tämän markkinointia koskevan lausunnon mukaisesti. Voit peruuttaa suostumuksesi milloin tahansa Ohjelmiston asetuksista noudattamalla Käyttöoppaassa annettuja ohjeita.

© 2018 AO Kaspersky Lab. Kaikki oikeudet pidätetään.
