ERKLÆRING OM DATABEHANDLING I MARKEDSFØRINGSØYEMED (i det følgende kalt «ERKLÆRING OM MARKEDSFØRING»)

Erklæring om markedsføring gjelder programmet Kaspersky Safe Kids for Mac (i det følgende kalt «programvare»).

Alle ord og uttrykk som er brukt i denne erklæringen, har samme betydning som det som er definert i lisensavtale for sluttbrukere (EULA), under avsnittet "Definisjoner".

Vi ber deg lese nøye gjennom vilkårene i denne erklæringen om markedsføring og dokumentene det henvises til her, før du aksepterer den. Hvis programvaren brukes i et rettssubjekt eller på en datamaskin som benyttes av flere personer, må du forsikre deg om at disse personene har forstått og godtatt betingelsene i erklæringen om markedsføring før dataene kan behandles.

Bruk og vern av data (personopplysninger)
Rettighetshaveren håndterer opplysningene den mottar fra sluttbrukeren under denne erklæringen om markedsføring i samsvar med rettighetshaverens personvernpolicy, som er publisert her: www.kaspersky.com/Products-and-Services-Privacy-Policy.

Formålet med behandling av personopplysninger/data
Rettighetshaver vil behandle data (herunder personopplysninger) i samsvar med denne erklæringen om markedsføring med følgende formål:
⁃ For å forbedre kvaliteten, utseendet og ytelsen til rettighetshaverens programvare, produkter, tjenester og infrastruktur ved å analysere brukernes erfaring, samhandlinger og nivå av tilfredshet med programvaren;
⁃ For å kunne tilby deg sikkerhetsløsninger som passer dine behov;
⁃ For å gi deg relevant innhold og reklame i tilknytning til rettighetshaverens produkter, løsninger og tjenester.
⁃ For å opprette kategorier av brukergrupper basert på visse innstillinger, for å kunne levere relevant informasjon til disse gruppene om hvordan man opprettholder et høyt sikkerhetsnivå, om markedsføringstilbud og kampanjestoff, i tilknytning til rettighetshaverens produkter, løsninger og tjenester

Behandlede data
Visse data som behandles under denne erklæringen om markedsføring kan bli regnet som personopplysninger i henhold til lovene i enkelte land. Med ditt samtykke vil følgende data sendes automatisk og regelmessig til rettighetshaveren under denne erklæringen om markedsføring:
• Informasjon om operativsystemet (OS): versjon av OS, versjon av OS-servicepakker, OS-type, OS-utgave, utvidet informasjon om OS-utgave, OS-produkttype, antall biter.
• Informasjon om programmet, dvs. fullversjon av programmet, lokaliserings-ID for programmet, program-ID og programtype i henhold til referanse i Kasperskys sikkerhetsnettverk.
• Informasjon om programinstallasjonen: dato for programinstallasjonen, unik ID for programinstallasjonen, installasjonstype, fullt navn på partneren, byggversjons-ID i PPCS.
• Informasjon om datamaskinen: unik ID for datamaskinen som programmet er installert på, enhetstype, enhetsmodell.

Ditt valg om å delta
Det er helt opp til deg om du vil at data skal sendes automatisk og regelmessig til rettighetshaveren under denne erklæringen om markedsføring. Du kan når som helst trekke tilbake samtykket ved hjelp av innstillingene i programvaren, som beskrevet i brukerhåndboken.

© 2018 AO Kaspersky Lab. Alle rettigheter forbeholdt.
